text:
Nueva Vizcaya
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Nueva Vizcaya (kon ha Winaray: Bag-o nga Vizcaya) usa nga probinsya han Pilipinas ha Siong han Cagayan nga rehiyon ha Luzon. An kapital hini amo an Bayombong. Ginsasapitan ini, hin palibot tipatuo tikang ha amihanan, han Ifugao, Isabela, Quirino, Aurora, Nueva Ecija, Pangasinan, ngan han Benguet.
Kaagi, katawhan ngan kultura[igliwat | edit source]
An lalawigan han Nueva Vizcaya kabahin han una han katunaan o teritoryo han halu-ag nga Siong han Cagayan nga han una usa nga integral nga politikal nga pagbahin nga mayda usa nga gobernador. Han 1839, an gobernador hadto nga hi Luis Lardizabal nagpagawas hin sugo nga nagbalhin han Nueva Vizcaya ngadto hin politico-militar nga probinsya tungod hin sagdon han alcalde mayor han Cagayan. An sugo gin-aprobahan hin Decreto Real han Abril 10, 1841. An lalawigan nagkaada han siyahan nga pakatilaw hin gobyerno civil dida han 1902 han pag-organisar hini han Philippine Commission.
Tikang han pagtikang han Nueva Vizcaya nga magin-probinsya, mga pagpakita hin kultura nga mga kustumbre han mga nanguna nga mga nangukoy dinhe--an mga Ilongot (Bugkalot), mga Igorot, mga Ifugao, mga Isinay, ngan an mga Gaddang--makikit-an pa. An pagsulod hin sibilisasyon ngan hin moderno nga teknolohiya han panginabuhi han lalawigan nag-aghat hin damo nga mga namalhin tikang hin mga sapit nga mga lalawigan pag-ukoy dinhe nga probinsya.
An kaagi ngan kasaysayan hin organisado nga relihiyon han lalawigan han Nueva Vizcaya natikang han tuig 1607 han pag-abot han Orden Dominicana ngada han lalawigan pagwali han ira mga gintutuohan. Pero dida na han tuig 1609, nga an syahan nga pag-uukyan hin orden hin relihiyon gintukod dida han salatan nga bahin han lalawigan. Han 1702, usa nga kumbento gintukod ha Burubur ha ubos han Caraballo nga kabugkiran ha Sta. Clara, nga yana usa nga baranggay han bungto han Aritao. Dinhe nga lugar ginsaurog an siyahan nga misa katolika ha Nueva Vizcaya ngan dinhe gihapon an siyahan nga pagbunyag hin converso ngadto ha Katolisismo.
Ha tagsa kataposan nga semana han Mayo, ginsasaurog han Nueva Vizcaya an Panagyaman nga festival.
Heyograpiya[igliwat | edit source]
Politika[igliwat | edit source]
An yana nga katunaan o teritoryo han Nueva Vizcaya amo an resulta hin mga pagbag-o nga nagtikang han pormal nga pagkahimo han lalawigan han Isabela han Mayo 1856, nga diin in dako nga bahin han amihanan nga teritoryo han Nueva Vizcaya ginngadto han bag-o nga nahimo nga lalawigan.
An pag-organisar han 1908 han lalawigan han Ifugao nagpagarugamay pa han kahaluag han Nueva Vizcaya nga ginkuhaan hin kanawayon o amihanan-katundan nga teritoryo. An survey o pagsubay nga ginbuhat han Bureau of Lands han tuig 1914 nagdangat hin dugang pa nga pag-iban han teritoryo, nga ginpagamay pa han pagpasa han Kodigo Administratibo han 1917. Ha katapusan, han tuig 1971, an Quirino ginbalhin tikang hin sub-probinsya han Nueva Vizcaya ngadto hin naglulugaring nga lalawigan ha ilarom han Republic Act 6394. Bisan pa hini nga mga pagkuha hin katunaan nga ginbalhin ngadto hin mga bag-o nga mga teritoryo, dako pa gihapon an teritoryo nga gin-okupa han lalawigan han Nueva Vizcaya.
An Nueva Vizcaya mayda usa nga distrito kongresyonal, bisan kon mayda maiha na nga proposito nga igtunga an lalawigan ngadto hin duha nga mga distrito kongresyonal: an "Amihanan nga Distrito," nga maglalakip han mga amihanan nga mga bungto; ngan an "Salatan nga Distrito," nga maglalakip han mga salatan nga mga bungto.
An Nueva Vizcaya ginbahin ngadto hin napulo kag lima (15) nga mga bungto.


c: text/html

text:
Katungod divino han kahadian
An katungod divino han kahadian o katungod divino nga teyorya han pagkahadi in doktrina politikal ngan relihiyoso hin gihadianon ngan politikal nga lehitimidad. Ini in nagdidig-on nga an monarkiya in diri magpapailaron ha kalibutanon nga otoridad, ginkukuha an iya katungod han pamuno direkta tikang ha pagburuot han Diyos. Tungod hini, an hadi in diri magpapailarom ha kaburut-on han katawhan, an aristrocrasiya, ngan iba nga estado han iya ginhadian, lakip (ha panlataw han iba, labi na an mga Protestante nga nasod) an singbahan. An mas maluya o mas sadang nga porma hini nga teyorya politikal in nag-aasoy, nga ini in kinahanglan magpapailarom ha singbahan ngan Santo Papa bisan tim-os nga diri ha iba nga mga paagi. Pero sumala hini nga doktrina ha mas mabaskog nga porma, Diyos la an poyde maghukom ha diri tuhay nga hadi. An doktrina in nag-aasoy nga bisan ano nga pagpatanggal han hadi o pag-iban han iya gahom in ginsasalikway an kaburut-on han Diyos ngan poyde ini magin buhat nga sacrilehiyoso.

robotstxt: allowed

filter: keep


text:
Unibersidad
An unibersidád[1] in uska institusyon hin hiruhitaas nga pag-aram ngan panhalikwat, nga nagpapasidungog hin karig-onan academico ha dirudilain nga mga bahin hit kaaradman. Ini in uska tinag-lawas nga naghahatag hin ugsagradwar nga pag-aram ngan laposgradwar nga mga pag-aram. An pulong nga unibersidad in kinuha tikang ha Linatin universitas magistrorum et scholarium, nga may-ada harani ha kasirigngon nga "katiringban han mga mag-turutdo ngan mga mag-aaram."
Mga kasarigan[igliwat | edit source]
- ↑ Abuyen, Tomas A. DICTIONARY English Waray-Waray/Tagalog. National Book Store. Mandaluyong City. ISBN 971-08-6529-3. Tuig 2005. Pakli Ihap 446.


text:
APENDISE
Adlaw han Paghukom—Ano Ito?
ANO an imo paghunahuna ha Adlaw han Paghukom? Damu an naghuhunahuna nga an binilyon nga mga tawo usa-usa nga dadad-on ha atubangan han trono han Dios. Didto, huhukman an kada usa nga tawo. An iba babalosan hin langitnon nga himaya, ngan an iba pa huhukman hin waray kataposan nga pagsakit. Kondi, naiiba an paghulagway han Biblia hini nga peryodo han panahon. An Pulong han Dios naghuhulagway hito, diri sugad nga makaharadlok nga panahon, kondi sugad nga panahon han paglaom ngan pagpahiuli.
Ha Pahayag 20:11, 12, aton mababasa an paghulagway ni apostol Juan ha Adlaw han Paghukom: “Hinkit-an ko an daku nga busag nga lingkuranan nga hadianon, ngan adton nalingkod dida hito, nga tikang ha iya nawong an tuna ngan langit pinalagiw, ngan waray hin-agian nga lugar tungod ha ira. Ngan hinkit-an ko an mga minatay, ngan an dagku ngan gudtiay, nga nagkakatukdaw ha atubangan han lingkuranan nga hadianon; ngan pinamuklad an mga basahon; ngan may lain nga basahon nga binuklad, nga amo an basahon han kinabuhi; ngan an mga minatay pinanhukman sumala ha ira mga buhat, tikang ha mga butang nga nanhisurat ha mga basahon.” Hin-o an Hukom nga iginsaysay dinhi?
Hi Jehova nga Dios amo an supremo nga Hukom han katawohan. Kondi, iya igintutoka ha iba an aktuwal nga buruhaton ha paghukom. Sumala ha Buhat 17:31, hi apostol Pablo nagsiring nga an Dios “nagtigaman hin usa nga adlaw, nga iya paghukom han kalibotan han kamatadong tungod hadto nga tawo nga iya gintungdan.” Inin pinili nga Hukom amo an ginbanhaw nga hi Jesu-Kristo. (Juan 5:22) Kondi, san-o magtitikang an Adlaw han Paghukom? Mationan-o kaiha ito?
Ipinapakita han libro nga Pahayag nga magtitikang an Adlaw han Paghukom katapos han girra han Armagedon, an panahon nga bubungkagon an sistema ni Satanas dinhi ha tuna.* (Pahayag 16:14, 16; 19:19-20:3) Katapos han Armagedon, piprisuhon hi Satanas ngan an iya mga demonyo ha waray tubtoban nga kahiladman ha sulod hin usa ka yukot ka tuig. Durante hito nga panahon, an 144,000 nga mga igkasi-manurunod ha langit magigin mga hukom ngan ‘maghahadi upod ni Kristo ha usa ka yukot ka tuig.’ (Pahayag 14:1-3; 20:1-4; Roma 8:17) An Adlaw han Paghukom diri kay madagmit nga hitabo ha sulod hin 24 ka oras la. Maabot ito hin usa ka yukot ka tuig.
Durante hito nga usa ka yukot ka tuig, hi Jesu-Kristo “maghuhukom ha mga buhi ngan ha mga minatay.” (2 Timoteo 4:1) An “mga buhi” amo an “daku nga panon” nga maluluwas ha Armagedon. (Pahayag 7:9-17, NW) Hinkit-an liwat ni apostol Juan “an mga minatay…nga nagkakatukdaw ha atubangan han lingkuranan nga hadianon” han paghukom. Sugad han iginsaad ni Jesus, an ‘aadto ha mga lubnganan makakabati han tingog ni Kristo ngan manggogowa’ pinaagi han pagkabanhaw. (Juan 5:28, 29; Buhat 24:15) Kondi ano an magigin basihan han paghukom ha ngatanan?
Sumala ha bisyon ni apostol Juan, “pinamuklad an mga basahon,” ngan “an mga minatay pinanhukman sumala ha ira mga buhat, tikang ha mga butang nga nanhisurat ha mga basahon.” Ini ba nga mga basahon amo an mga rekord han naglabay nga mga buhat han mga tawo? Diri, an paghukom diri igbabasar ha ginbuhat han mga tawo antes hira namatay. Paonan-o naton nahibaroan ito? An Biblia nasiring: “Hiya nga namatay, naluwas [na] tikang ha [iya] sala.” (Roma 6:7) Salit adton mga binanhaw mabubuhi nga may-ada limpyo nga rekord tungod kay ginpara na an ngatanan nga naglabay nga mga sala. An mga basahon kon sugad, sigurado nga nagrirepresentar han dugang nga mga kinahanglanon han Dios. Basi mabuhi ha kadayonan, an mga naluwas ha Armagedon ngan mga binanhaw kinahanglan sumugot ha mga sugo han Dios, upod na an bag-o nga mga kinahanglanon nga igpapahayag ni Jehova durante han usa ka yukot ka tuig. Hito nga paagi, huhukman an mga indibiduwal basado ha ira ginbubuhat durante han Adlaw han Paghukom.
An Adlaw han Paghukom maghahatag ha binilyon nga mga tawo han ira siyahan nga higayon nga mahibaro mahitungod han kaburut-on han Dios ngan magtuman hito. Nangangahulogan ini nga mahitatabo an bug-os-kalibotan nga buruhaton ha pagtutdo. Oo, “pagkamatadong an mahibabaroan han mga umurukoy ha mabungahon nga tuna.” (Isaias 26:9, NW) Kondi, diri ngatanan magigin andam ha pagtuman han kaburut-on han Dios. An Isaias 26:10 nasiring: “Ipakita an pagdapig ha mga maraot, bisan pa ngani diri hiya makakatoon han pagkamatadong; ha tuna han pagkamaligdong hiya manunulos ha maraot, ngan diri makita han pagkaharangdon ni Jehova.” Ini nga mga magraot mamamatay ha kadayonan durante han Adlaw han Paghukom.—Isaias 65:20.
Ha kataposan han Adlaw han Paghukom, an mga tawo nga maluluwas bug-os nga ‘nagkakabubuhi’ na sugad nga hingpit nga mga tawo. (Pahayag 20:5) Salit ha Adlaw han Paghukom ibabalik an katawohan ha ira orihinal nga hingpit nga kahimtang. (1 Korinto 15:24-28) Katapos, mahitatabo an ultimo nga pagsari. Bubuhian hi Satanas tikang ha iya pagkapriso ngan tutugotan hiya nga sarihan nga limbongan an katawohan ha ultimo nga higayon. (Pahayag 20:3, 7-10) Adton maato ha iya magpapahimulos han bug-os nga katumanan han saad han Biblia: “An mga magtadong makakapanunod han tuna, ngan maukoy hira dida hin waray kataposan.” (Salmo 37:29) Oo, an Adlaw han Paghukom magigin usa nga bendisyon ha ngatanan nga matinumanon nga katawohan!
* Mahitungod han Armagedon, alayon kitaa an Insight on the Scriptures, Tomo 1, pahina 594-5, 1037-8, ngan an kapitulo 23 han Nagkakaurosa ha Pagsingba ha Amola Matuod nga Dios, nga pariho iginpublikar han mga Saksi ni Jehova.


text:
Agusan del Norte
An Agusan del Norte amo in probinsya o lalawigan han Pilipinas nga nahamutangan ha Caraga nga rehiyon ha Mindanao. An kapital hini amo an Syudad han Cabadbaran ngan ginsasapitan ini han Surigao del Norte ha amihanan, Surigao del Sur ha sidlangan, Agusan del Sur ha salatan, ngan Misamis Oriental ha katundan. Naatubang ini han Baybayon han Butuan, nga kabahin han Dagat Bohol, ha kanawayon o amihanan-katundan.
Sulod
Katawhan ngan kultura[igliwat | edit source]
Ekonomiya[igliwat | edit source]
Heyograpiya[igliwat | edit source]
Politkal[igliwat | edit source]
An Agusan del Norte ginbahin ngadto hin napulo kag usa (11) nga mga bungto. An Syudad han Butuan nahamutang ha sulod han lalawigan pero usa ini nga independent city o naglulugaring nga syudad ngan diri ini lakip han lalawigan. An Syudad han Butuan amo an kapital han lalawigan han una.
Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Kaagi ngan Kasaysayan[igliwat | edit source]
Ginhimo an probinsya pinaagi han Republic Act 4979 tikang han probinsya han Agusan. Han Agosto 16, 2000 an lingkoranan han gobyerno han probinsya ginbalhin tikang han Syudad han Butuan ngadto ha Cabadbaran pinaagi han Republic Act 8811.


text:
Luzon
An Luzon amo iton tawag hiton gidako-i nga pinakaimportante nga puro o isla ha Pilipinas ngan iton usa han mga tulo nga pag-grupo han isla han nasod, upod han Kabisay-an ngan Mindanao nga amo an duha pa nga pag-grupo hin isla. An Luzon (Luconia ha Latin nga mga mapa ngan Lusong ha panahon ugsa-Katsila) amo gihapon an ngaran han grupo hin isla nga upod han Isla han Luzon, lakip an Batanes ngan Babuyan nga mga grupo hin isla ha amihanan, ug han mga isla han Catanduanes, Marinduque, Masbate, Romblon, Mindoro, ngan Palawan ha salatan.


text:
KAPITULO 5
An Lukat—Pinakabirilhon nga Regalo han Dios
Ano an lukat?
Paonan-o ito iginhatag?
Ano an mga kapulsanan hito para ha imo?
Paonan-o mo maipapakita nga inaapresyar mo ito?
ANO an pinakabirilhon nga regalo nga imo nakarawat? An usa nga regalo diri kinahanglan magin marahalon basi la pabilhan. Ha pagkamatuod, an totoo nga bili han usa nga regalo diri iginbabasar ha kantidad hito. Lugod, kon an regalo nakakapalipay ha imo o nakakatagbaw han totoo nga panginahanglan ha imo kinabuhi, birilhon gud ito ha imo.
2 Ha damu nga mga regalo nga karuyag mo makarawat, may-ada usa nga pinakabirilhon ha ngatanan. Ito an regalo han Dios ha katawohan. Tinatagan kita ni Jehova hin damu nga mga butang, kondi an iya pinakabirilhon nga regalo ha aton amo an halad nga lukat han iya Anak, hi Jesu-Kristo. (Mateo 20:28) Sugad han hibabaroan naton dinhi hini nga kapitulo, an lukat amo an pinakabirilhon nga regalo nga posible nga makarawat mo, kay makakahatag ito ha imo hin daku hinduro nga kalipayan ngan makakatagbaw han imo pinakaimportante nga mga panginahanglan. An lukat amo gud an gidadakui nga kapahayagan han gugma ni Jehova ha imo.
ANO AN LUKAT?
3 Ha simple nga mga pulong, an lukat amo an paagi ni Jehova ha pagluwas han katawohan tikang ha sala ngan kamatayon. (Efeso 1:7) Basi masabtan an kahulogan hini nga katutdoan han Biblia, kinahanglan repasuhon naton an nahitabo ha hardin han Eden. Maaapresyar la naton kon kay ano nga an lukat birilhon gud nga regalo ha aton kon masabtan anay naton kon ano an nawara ni Adan han hiya nakasala.
4 Han ginlarang ni Jehova hi Adan, iya gintagan hi Adan hin presyoso gud nga butang—hingpit nga tawhanon nga kinabuhi. Hunahunaa kon ano an kapulsanan hito para kan Adan. Tungod kay hingpit an iya lawas ngan hunahuna, diri gud hiya magkakasakit, malalagas, o mamamatay. Sugad nga hingpit nga tawo, may-ada hiya espesyal nga relasyon kan Jehova. An Biblia nasiring nga hi Adan ‘anak han Dios.’ (Lukas 3:38) Salit hi Adan nagpahimulos hin duok nga relasyon kan Jehova nga Dios, pariho han relasyon han usa nga anak ha mahigugmaon nga amay. Hi Jehova nakipagkomunikar ha iya tunan-on nga anak, ngan ginhatagan niya hi Adan hin makalilipay nga mga buruhaton ngan iginpahibaro ha iya kon ano an ginlalaoman ha iya.—Genesis 1:28-30; 2:16, 17.
5 Hi Adan ginhimo ‘ha ladawan han Dios.’ (Genesis 1:27) Diri ito nangangahulogan nga an hitsura ni Adan pariho han Dios. Sugad han aton hinbaroan ha Kapitulo 1 hini nga libro, hi Jehova diri-nakikita nga espiritu. (Juan 4:24) Salit hi Jehova waray unudnon nga lawas ngan dugo. Tungod kay hi Adan ginhimo ha dagway han Dios, nagpapasabot ito nga ginlarang hiya nga may-ada mga kalidad nga pariho han mga kalidad han Dios, upod na an gugma, kinaadman, hustisya, ngan gahum. Ha usa pa nga importante nga paagi, hi Adan pariho han iya Amay tungod kay may-ada hiya kagawasan ha pagbuot. Salit, hi Adan diri pariho han robot nga makakagbuhat la han kon ano an igindisenyo o iginprograma nga bubuhaton hito. Lugod, makakahimo hiya hin personal nga mga desisyon, ngan makakapili hiya butnga han husto ngan han sayop. Kon ginpili niya nga sumugot ha Dios, mabubuhi unta hiya ha waray kataposan ha Paraiso nga tuna.
6 Matin-aw, kon sugad, nga han hi Adan nagtalapas ha Dios ngan ginsirotan hin kamatayon, daku hinduro an iya iginbayad. Tungod han iya sala nawad-an hiya han iya hingpit nga tawhanon nga kinabuhi upod na an ngatanan nga mga kapulsanan hito. (Genesis 3:17-19) Makasurubo, nawara ni Adan inin presyoso nga kinabuhi diri la para ha iya kalugaringon kondi para liwat ha iya magigin mga anak. An Pulong han Dios nasiring: “Tungod ha usa ka tawo [Adan], sinulod an sala ha kalibotan, ngan tungod ha sala an kamatayon; ngan sugad man an kamatayon inagi ha ngatanan nga katawohan, kay an ngatanan nakasala.” (Roma 5:12) Oo, kita ngatanan nakapanunod han sala tikang kan Adan. Salit, an Biblia nasiring nga iya “iginbaligya” an iya kalugaringon ngan an iya mga anak ha pagkauripon ha sala ngan kamatayon. (Roma 7:14) Waray paglaom hi Adan ngan hi Eva tungod kay tinuyo nga ginpili nira an pagtalapas ha Dios. Kondi kumusta man an ira mga anak, upod na kita?
7 Ginluwas ni Jehova an katawohan pinaagi han lukat. Ano nga klase hin lukat? An ideya mahitungod han lukat kasagaran nga nangangahulogan hin duha nga butang. Siyahan, an lukat amo an prisyo nga iginbabayad basi mabawi o matubos an usa nga butang. Mahimo ito igpariho ha kantidad nga iginbabayad basi buhian an usa nga ginkidnap. Ikaduha, an lukat amo an prisyo nga katugbang, o kabayaran, han kantidad han usa nga butang. Pariho ito ha kantidad nga iginbabayad basi mataparan an mga nadaot tungod han usa nga aksidente. Pananglitan, kon an usa ka tawo an hinungdan han aksidente, kinahanglan magbayad hiya hin kantidad nga eksakto nga katugbang ha bili han nadaot.
8 Paonan-o magigin posible nga mabayaran an daku hinduro nga nawara nga iginpasa ni Adan ha aton ngatanan ngan talwason kita tikang ha pagkauripon ha sala ngan kamatayon? Aton paghisgotan an lukat nga iginhatag ni Jehova ngan kon ano an magigin kapulsanan hini para ha imo.
KON PAONAN-O IGINHATAG NI JEHOVA AN LUKAT
9 Tungod kay hingpit nga tawhanon nga kinabuhi an nawara, diri gud makakalukat hito an diri-hingpit nga tawhanon nga kinabuhi. (Salmo 49:7, 8) An ginkinahanglan amo an usa nga lukat nga an bili katugbang han nawara. Uyon ini ha prinsipyo han hingpit nga hustisya dida ha Pulong han Dios, nga nasiring: “An kinabuhi kuhaon tungod han kinabuhi.” (Deuteronomio 19:21) Salit, ano an makakabayad ha bili han hingpit nga tawhanon nga kinabuhi nga nawara ni Adan? Ginkinahanglan an usa pa nga hingpit, tawhanon nga kinabuhi sugad nga katugbang nga lukat.—1 Timoteo 2:6.
10 Paonan-o iginhatag ni Jehova an lukat? Iya sinugo nganhi ha tuna an usa han iya hingpit nga espirituhanon nga mga anak. Kondi waray magsugo hi Jehova hin bisan hin-o la nga espirituhanon nga linarang. Iya sinugo an usa nga pinakahinigugma niya, an iya bugtong nga Anak. (1 Juan 4:9, 10) Kinaburut-on nga binayaan hini nga Anak an iya langitnon nga panimalay. (Filipos 2:7) Sugad han hinbaroan naton ha nahiuna nga kapitulo hini nga libro, hi Jehova nagbuhat hin milagro han iya iginbalhin an kinabuhi han iya Anak ngadto ha tagoangkan ni Maria. Pinaagi han baraan nga espiritu han Dios, natawo hi Jesus nga hingpit ngan diri apektado han sirot nga sala.—Lukas 1:35.
11 Paonan-o an usa ka tawo mahimo magin lukat para ha damu nga mga tawo? Bueno, paonan-o nagtikang an pagin makasasala han mga tawo? Hinumdumi nga tungod ha pakasala, nawara ni Adan an pinakaimportante nga panag-iya, an hingpit nga tawhanon nga kinabuhi. Salit, diri na niya maipapasa ito ha iya mga anak. Lugod, an maipapasa la niya amo an sala ngan kamatayon. Hi Jesus, nga tinatawag ha Biblia nga “an kataposan nga Adan,” may-ada hingpit tawhanon nga kinabuhi, ngan waray gud hiya makasala. (1 Korinto 15:45) Sugad hin sinaliwnan ni Jesus hi Adan basi maluwas kita. Pinaagi han paghalad, o paghatag, han iya hingpit nga kinabuhi ngan pagpabilin nga bug-os nga nasugot ha Dios, sugad hin ginbayaran ni Jesus an prisyo han sala ni Adan. Hito nga paagi tinagan ni Jesus hin paglaom an mga anak ni Adan.—Roma 5:19; 1 Korinto 15:21, 22.
12 Detalyado nga iginsasaysay han Biblia an pag-antos nga gin-ilob ni Jesus antes hiya mamatay. Naeksperyensyahan niya an maul-ol nga paglatigo, mabangis nga pagraysang, ngan masakit nga pagkamatay ha pasakitan nga kahoy. (Juan 19:1, 16-18, 30; Apendise) Kay ano nga kinahanglan mag-antos hinduro hi Jesus? Ha urhi nga kapitulo hini nga libro, hibabaroan naton nga ginruhaduhaan ni Satanas kon hi Jehova ba may-ada tawhanon nga mga surugoon nga magpapabilin nga matinumanon bisan pa han kakurian. Pinaagi han matinumanon nga pagpailob bisan pa han duro nga pag-antos, iginhatag ni Jesus an gimaopayi nga baton ha ayat ni Satanas. Pinamatud-an ni Jesus nga an hingpit nga tawo nga may kagawasan ha pagbuot makakatipig han hingpit nga integridad ha Dios anoman an buhaton han Yawa. Sigurado nga nalipay gud hi Jehova ha pagkamatinumanon han iya hinigugma nga Anak!—Proberbios 27:11.
13 Paonan-o iginbayad an lukat? Han ika-14 nga adlaw han Judio nga bulan han Nisan han 33 K.P., gintugotan han Dios nga patayon an iya hingpit ngan waray-sala nga Anak. Hito nga paagi iginhalad ni Jesus an iya hingpit tawhanon nga kinabuhi “hin makausa para ha ngatanan nga panahon.” (Hebreo 10:10, NW) Ha ikatulo ka adlaw tikang ha kamatay ni Jesus, ginbanhaw hiya ni Jehova ngadto ha espirituhanon nga kinabuhi. Ha langit, iginpresenta ni Jesus ha Dios an bili han iya hingpit nga tawhanon nga kinabuhi nga iginhalad sugad nga lukat para ha mga anak ni Adan. (Hebreo 9:24) Kinarawat ni Jehova an bili han halad ni Jesus sugad nga lukat nga ginkinahanglan basi maluwas an katawohan tikang ha pagkauripon ha sala ngan kamatayon.—Roma 3:23, 24.
KON ANO AN MGA KAPULSANAN HAN LUKAT PARA HA IMO
14 Bisan pa han aton makasasala nga kahimtang, mahimo kita magpahimulos hin presyoso nga mga bendisyon tungod han lukat. Aton paghisgotan an pipira han presente ngan tidaraon nga mga kapulsanan hinin pinakabirilhon nga regalo han Dios.
15An kapasayloan han mga sala. Tungod han napanunod nga pagkadiri-hingpit, diri gud masayon para ha aton an pagbuhat han husto. Kita ngatanan nakakasala ha pulong o ha buhat. Kondi pinaagi han halad nga lukat ni Jesus, makakarawat naton an “pagpasaylo han aton mga sala.” (Kolosas 1:13, 14) Kondi, basi makarawat ito nga pagpasaylo, kinahanglan kinasingkasing nga magbasol kita. Kinahanglan mapainubsanon nga manginyupo liwat kita kan Jehova, ngan maghangyo han iya pagpasaylo basado ha aton pagtoo ha halad nga lukat han iya Anak.—1 Juan 1:8, 9.
16Limpyo nga konsensya ha atubangan han Dios. An salaan nga konsensya masayon magresulta ha kawaray-paglaom ngan tungod hito naabat kita hin kawaray-pulos. Kondi, pinaagi han pagpasaylo nga nagin posible tungod han lukat, may pagkabuotan nga tinutugotan kita ni Jehova ha pagsingba ha iya nga may limpyo nga konsensya bisan pa han aton pagkadiri-hingpit. (Hebreo 9:13, 14) Tungod hini nagigin posible nga magkaada kita kagawasan ha pakiistorya kan Jehova. Salit, may kagawasan nga makakadaop kita ha iya ha pag-ampo. (Hebreo 4:14-16) An pagtipig hin limpyo nga konsensya naghahatag hin kamurayawan ha hunahuna, nakakadugang han pagtahod-ha-kalugaringon, ngan naghahatag hin kalipayan.
17An paglaom nga kinabuhi nga waray kataposan ha paraiso nga tuna. “An suhol han sala amo an kamatayon,” siring han Roma 6:23. Ini nga bersikulo dugang nga nasiring: “Kondi an hatag nga waray bayad han Dios amo an kinabuhi nga waray kataposan, nga aada kan Kristo Jesus nga aton Ginoo.” Ha Kapitulo 3 hini nga libro, aton ginhisgotan an mga bendisyon han tiarabot nga Paraiso nga tuna. (Pahayag 21:3, 4) Nagin posible ito ngatanan nga tidaraon nga mga bendisyon, upod na an kinabuhi nga waray kataposan ha hingpit nga kahimsog, tungod kay hi Jesus namatay para ha aton. Basi makarawat ito nga mga bendisyon, kinahanglan ipakita naton nga inaapresyar naton an regalo nga lukat.
PAONAN-O MO MAIPAPAKITA AN IMO APRESASYON?
18 Kay ano nga sadang naton igpasalamat hin kinasingkasing kan Jehova an lukat? Bueno, an usa nga regalo labi nga presyoso kon an naghatag hito nagsakripisyo hin panahon, nangalimbasog gud, o naggasto. Nababantad gud an aton kasingkasing kon nakikita naton nga an usa nga regalo usa nga kapahayagan han totoo nga gugma ha aton han naghatag. An lukat amo an pinakapresyoso ha ngatanan nga mga regalo, kay daku hinduro an iginsakripisyo han Dios ha paghatag hito. “An Dios naghigugma gud han kalibotan, nga iya iginhatag an iya bugtong nga Anak,” siring han Juan 3:16. An lukat amo an pinakamakatirigamnan nga ebidensya han gugma ni Jehova ha aton. Ebidensya liwat ito han gugma ni Jesus, kay kinaburut-on nga iginhatag niya an iya kinabuhi para ha aton. (Juan 15:13) Salit an regalo nga lukat sadang makakombinse ha aton nga hi Jehova ngan an iya Anak nahigugma ha aton sugad nga mga indibiduwal.—Galasia 2:20.
19 Salit, paonan-o mo maipapakita nga inaapresyar mo an regalo han Dios nga lukat? Siyahan ha ngatanan, mahibaro hin dugang pa mahitungod kan Jehova, an Harangdon nga Humaratag. (Juan 17:3) An pag-aram ha Biblia pinaagi hini nga libro mabulig ha imo nga mas makilala pa hi Jehova. Samtang nagdudugang an imo kahibaro mahitungod kan Jehova, maghihilarom an imo gugma ha iya. Sugad nga resulta, ito nga gugma magpapagios ha imo nga lipayon hiya.—1 Juan 5:3.
20Ipakita an imo pagtoo ha lukat ni Jesus. Hi Jesus mismo nagsiring: “An natoo ha Anak, may kinabuhi nga waray kataposan.” (Juan 3:36) Paonan-o naton maipapakita nga natoo kita kan Jesus? An sugad nga pagtoo diri ipinapakita ha mga pulong la. “An pagtoo patay, kon waray mga buhat,” siring han Jakobo 2:26. Oo, an totoo nga pagtoo pinamamatud-an han “mga buhat,” han aton mga buhat. An usa nga paagi ha pagpakita nga natoo kita kan Jesus amo an pagbuhat han aton gimaopayi ha pagsubad ha iya diri la ha aton ginsisiring kondi ha aton liwat ginbubuhat.—Juan 13:15.
21Tambong ha tinuig nga pagsaurog han Panihapon han Ginoo. Ha gab-i han Nisan 14, 33 K.P., gintikangan ni Jesus an usa ka espesyal nga pagsaurog nga tinatawag han Biblia nga an “Panihapon han Ginoo.” (1 Korinto 11:20; Mateo 26:26-28) Ini nga pagsaurog tinatawag liwat nga an Memoryal han kamatayon ni Kristo. Gintikangan ito ni Jesus basi buligan an iya mga apostol ngan an ngatanan nga nagin totoo nga mga Kristiano nga sinunod ha ira nga hinumdoman pirme nga pinaagi han iya kamatayon sugad nga hingpit nga tawo, iya iginhatag an iya kinabuhi sugad nga lukat. Mahitungod hini nga pagsaurog, hi Jesus nagsugo: “Ini buhata niyo nga hinumdoman ha akon.” (Lukas 22:19) An pagsaurog han Memoryal nagpapahinumdom ha aton han daku nga gugma nga ipinakita ni Jehova ngan ni Jesus pinaagi han lukat. Maipapakita naton an aton apresasyon para ha lukat pinaagi han pagtambong ha tinuig nga pagsaurog han Memoryal han kamatayon ni Jesus.*
22 An igintagana ni Jehova nga lukat tinuod nga pinakabirilhon gud nga regalo. (2 Korinto 9:14, 15) Inin presyoso hinduro nga regalo mapapahimulsan bisan han mga nagkamatay na. An Kapitulo 6 ngan 7 an magsasaysay kon paonan-o.
KON ANO AN IGINTUTUTDO HAN BIBLIA
- An lukat amo an paagi ni Jehova ha pagluwas ha katawohan tikang ha sala ngan kamatayon.—Efeso 1:7.
- Iginhatag ni Jehova an lukat pinaagi han pagsugoa ha iya bugtong nga Anak nganhi ha tuna basi mamatay para ha aton.—1 Juan 4:9, 10.
- Pinaagi han lukat, nagkakaada kita kapasayloan han aton mga sala, limpyo nga konsensya, ngan han paglaom nga kinabuhi nga waray kataposan.—1 Juan 1:8, 9.
- Ipinapakita naton nga inaapresyar naton an lukat pinaagi han paghibaro hin dugang pa mahitungod kan Jehova, pinaagi han pagpakita hin pagtoo ha halad nga lukat ni Jesus, ngan pinaagi han pagtambong ha Panihapon han Ginoo.—Juan 3:16.
* Para ha dugang nga impormasyon mahitungod han kahulogan han Panihapon han Ginoo, kitaa an Apendise.
Mga Pakiana
1, 2. (a) San-o nagigin birilhon gud ha imo an usa nga regalo? (b) Kay ano nga masisiring nga an lukat amo an pinakabirilhon nga regalo nga makakarawat mo?
3. Ano an lukat, ngan ano an kinahanglan masabtan anay naton basi maapresyar naton inin birilhon nga regalo?
4. Ano an kapulsanan han hingpit nga tawhanon nga kinabuhi para kan Adan?
5. Ano an iginpapasabot han Biblia han magsiring ito nga hi Adan ginhimo ha ‘ladawan han Dios’?
6. Han hi Adan nagtalapas ha Dios, ano an nawara niya, ngan paonan-o naapektohan an iya mga anak?
7, 8. An lukat kasagaran nga nangangahulogan hin ano nga duha nga butang?
9. Ano nga klase hin lukat an ginkinahanglan?
10. Paonan-o iginhatag ni Jehova an lukat?
11. Paonan-o mahimo magin lukat an usa ka tawo para ha damu nga mga tawo?
12. Ano an pinamatud-an han pag-antos ni Jesus?
13. Paonan-o iginbayad an lukat?
14, 15. Basi makarawat an “pagpasaylo han aton mga sala,” ano an kinahanglan naton buhaton?
16. Ano an nabulig ha aton nga makagsingba ha Dios nga may limpyo nga konsensya, ngan ano an kapulsanan han sugad nga konsensya?
17. Ano nga mga bendisyon an nagin posible tungod kay hi Jesus namatay para ha aton?
18. Kay ano nga sadang naton igpasalamat kan Jehova an regalo nga lukat?
19, 20. Ha ano nga mga paagi maipapakita mo nga inaapresyar mo an regalo han Dios nga lukat?
21, 22. (a) Kay ano nga sadang kita tumambong ha tinuig nga pagsaurog han Panihapon han Ginoo? (b) Ano an isasaysay ha Kapitulo 6 ngan 7?


text:
hello to mariahmom!
#1
Posted 11 April 2009 - 05:31 AM
#2
Posted 28 May 2009 - 11:59 PM
Hi angel, sorry for d late reply kaiha ko na nga waray makakacheck nganhe kay nabusy na ako pagtaga visa. Cguro yana na panahon adto na ha tacloban an imo sangkay. Kun cguro nacheck ko daun an imo message nahi offer ko sana an house tak parents ha kassel city, yana kasi mayda na narent. An akon naman warai pa adto mahuhuman kay cge manla ako asikaso han akon visa ha manila. So maybe next time, ok na kun ikaw naman magbakasyon God bless!
1 user(s) are reading this topic
0 members, 1 guests, 0 anonymous users


text:
Sugbuanon Na Ni
An Sugbuanon Na Ni usa ka programa ha radyo ha estasyon DYAB Abante Bisaya han ABS-CBN, Syudad han Mandaue, Sugbo, Pilipinas.
An anchor han hini nga programa amo hi Ahmed Cuizon, upod nira Jes Tirol (han Unibersidad han Bohol) ngan Manlalaban Adelino B. Sitoy (han Unibersidad han Sugbo).
Nagtikang pagpasamwak an DYAB han Sugbuanon Na Ni han inagi nga Pebrero 5, 2006.
An katuyoan hini nga programa amo an pagpadasig han pinulongang Sinugboanon.
An mga buruhaton hini nga programa naglalakip hini nga mga nasunod: pagbasa-hin-siday, pagtokar hin mga awit nga lunlon Binisaya, pagtuki sa mga sayaw nga Sugboanon, pagtuki han mga pulong Sinugboanon nga diri na komon, pagtuki han kaagi han Sugbo ug han mga bayani hini, ngbp.
Paagi ha Pagkontak[igliwat | edit source]
Puyde makontak it programa pinaagi hini:
- Ha telepono han estasyon (032-4221953 ug 032-5643203)
- Globe/TM hotline:
DYAB React mensahengan igpadara ha 2366 (hotline)
- email: sugbu1512@yahoo.com
Kitaa Gihapon[igliwat | edit source]
Mga Sumpay ha gawas[igliwat | edit source]
- YouTube plug han Sugbuanon Na Ni


text:
Marinduque
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Marinduque usa nga isla-nga-probinsya han Pilipinas nga nahamutangan ha MIMARO nga rehiyon ha Luzon. An kapital hini amo an Boac. Nahamutang an Marinduque ha butnga han Bahia han Tayabas ha amihanan ngan han Dagat Sibuyan ha salatan. Nahamutang ini ha salatan ngan katundan han Quezon, ha sinirangan tikang ha Mindoro, ngan ha amihanan han Romblon.
An Marinduque usa nga isla nga an kahimo baga-hin-kasingkasing nga nahamutang hin mga napulo kag usa ka milyas tikang han isla han Luzon. Ini mga 370 ka kwadrado nga milya, ngan ini amo an ika-napulo-kag-tulo (o ika-trese) nga gidako-i nga isla han Kapuropod-an Pilipinhon.[1]
Kilalado an Marinduque tungod han tinuig nga Moriones Festival hini.
Sulod
Heyograpiya[igliwat | edit source]
Politikal[igliwat | edit source]
An Marinduque ginbahin ngadto hin unom (6) nga mga bungto.
Mga Bungto[igliwat | edit source]
Pisikal[igliwat | edit source]
An Marinduque usa nga isla nga an kahimo baga-hin-kasingkasing nga nahamutang ha butnga han Bahia han Tayabas ha amihanan ngan han Dagat Sibuyan ha salatan. Nahabulag ini tikang han Peninsula han Bondoc ha Quezon han Paso han Mompog. In mga pira han mga gudti-gudti nga mga isla ha dumagsaon o amihanan-sidlangan amo an Isla han Maniuayan, Isla han Santa Cruz, ngan an Isla han Mompog. An gihataasi nga punto ha Marinduque amo an Bukid Malindig (nga han una amo an Bukid Marlanga), usa nga posible nga aktibo nga bulkan nga an kahataas mga 1157 ka metro.
An isla mayda duha nga mga panahon--an taghuraw (Nobyembre tubtob Pebrero) ngan an tag-uran (Hunyo tubtob Oktubre), nga mayda pagbalhin nga panahon ha butnga hini. [1]
Kaagi ngan Kasaysayan[igliwat | edit source]
Mga Sumpay ha Gawas[igliwat | edit source]
- Gobyerno han Lalawigan han Marinduque
- Ang Aking Pugad: Kultura ngan Katawhan han Marinduque
- Marinduque Society of Texas and the Gulf States
Mga kasarigan[igliwat | edit source]
- ↑ 1.0 1.1 Birtle, Andrew J. (April 1997). "The U.S. Army's Pacification of Marinduque, Philippine Islands, April 1900-April 1901". The Journal of Military History 61: 255. Jessup, Philip Caryl (1938). Elihu Root. Dodd, Mead, & Co./Reprint Services Corp. ISBN 0-7812-4908-2.


text:
Emperador Romano
An Emperador romano iyo an namomoon sa estado Romano, sa periodo napoon kan 27 BK. An mga Romano mayong saro sanang termino para sa siring na katongdan. An mga terminong Latin arog kan imperator, augustus, caesar, asin princeps puro tinotomoy an nasabing pwesto. Sa aktwal na praktis, an emperador iyo an namomoon na supremo kan Roma asin kumander supremo kan lehiyon Romano.
Mga panluwas na takod[liwaton | liwaton an gikanan]
- Cervantes Virtual - Antigua Seremonya sa pagpaorog kan mga emperador romano
- Pilum Digital An pasurunodsunod kan mga emperador sa Alto Imperio
- Emérita augusta An mga emperador Romano nakaag sa kwartang takal


text:
Papa León XIII
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa León XIII (ha Linatin: Leo PP. XIII), natawo nga Vincenzo Gioacchino Raffaele Luigi Pecci (Marso 2, 1810 – Hulyo 20, 1903), amo an Papa han Singbahan Katoliko Romano, nga naghadi tikang han 1878 kutub 1903. Hiya an gilagasi nga papa (naghadi tubtob han edad 93), ngan iya an ikatulo nga gima-ihai nga pontificado, sunod han iya direkta nga nanguna ha iya nga hi Pío IX ngan Juan Pablo II.
Kilalado hiya han iya intelektwalismo, an pagpadukwag han mga gintutod mahiunong han sosyudad upod han iya ensiklika nga Rerum Novarum ngan an iya mga paningkamot hin paghubad han kamutangan han Singbahan ha bahin han moderno nga panhunahuna. Naka-impluwensya hiya han Katoliko Romano nga Mariolohiya ngan iya ginbandilyo an rosaryo ngan an eskapularyo. Nagpagawas hiya hin napulo kag usa nga mga ensiklika han rosaryo, nag-aproba hin duha nga bag-o nga eskapularyo ni Maria ngan amo an syahan nga Papa nga bug-os in pagkarawat han konsepto kan Maria nga medianera.
Mga sumpay ha gawas[igliwat | edit source]
- Mga sinurat ngan biyograpiya ni Papa León XIII tikang han Vaticano
- Papa León XIII, pagsubay han iya pontificado (ha Iningles)
- Mga etext han iya mga ensiklika ngan iba nga mga dokumento
- Papa León XIII: texto upod in mga concordance ngan talaan hin mga kaurugan
- Kinabuhi ngan mga Buhat ni Papa León XIII (1883)
- Papa León XIII at Find a Grave


text:
Kapampangan nga yinaknan
An Kapampangan, nga puyde liwat igsurat nga Capampan͠gan, usa han mga nangunguna nga mga yinaknan han Pilipinas. Amo ini an nangunguna nga lumad o tuminongnong nga yinaknan ha lalawigan han Pampanga. Tinatawag gihapon an yinaknan nga Pampango, Capampan͠gan, Pampangueño, ngan Amanung Sisuan.
Sulod
Heyograpiya[igliwat | edit source]
An Kapampangan amo an tuminongnong nga yinaknan ha bug-os o mga dapit hin upat nga lalawigan: Pampanga, Tarlac, Nueva Ecija, Bataan
Pampanga[igliwat | edit source]
Kapampangan an tuminongnong nga yinaknan han bug-os nga lalawigan ngan tanan nga mga bungto ngan syudad nga sakop hini.
Tarlac[igliwat | edit source]
An Kapampangan amo an lumad o tuminongnong nga yinaknan han mga nasunod nga mga bungto
Bataan[igliwat | edit source]
Kapampangan an lumad nga yinaknan han mga nasunod nga mga bungto ha Bataan
Nueva Ecija[igliwat | edit source]
Usa nga bungto ha Nueva Ecija an nagamit hit Kapampangan
Mga pananglitan[igliwat | edit source]
In pira nga agsob gamiton nga mga frase[igliwat | edit source]
- Comusta ca? - ¿Kumusta ka?
- Masalese cu pu. - Maupay man ako.
- Mayap cu pu. - Maupay ako.
- Nanung lagyu mu? - ¿Ano iton imo ngaran?
- Malagu cang talaga. - Mahusay ka gud man.
- Casanting mo! - Kagwapo mo!
- Wa - Oo
- Ali - Diri
- Me queni. (tikang han 'Ume ca queni'). - Kadi ngadi.
- Caluguran da ca. - Sangkay ko hi ikaw.
- Tabalu queca- ha literal "Ambot la ha imo." (expression)
- Ecu balu.- Diri hi ako maaram.
- Maco na cu. - Makadi na hi ako.
- Mangan ta na, mangan tamu. - Pangaon na kita, pangaon na kita.


text:
Korporasyon
An Korporasyon kay usa nga sikat nga pamaagi hin pagtitirok hit mga tawo para ha magkapareho nga panuyuan maging panneggosyo man o iba nga katuyuan.
Sulod
Tikang ha Balaod it Kinabuhi[igliwat | edit source]
Nabubuhi it corporasyon tungod hit balaod. Diri man ngani hiya tawo pero it pagkita hit balaod, baga-baga hiya usa nga tunay nga tawo. Waray niya kakayahan magbuhat hin biskan ano, labot la an mga ginpatapod han balaod.
Kinaiya[igliwat | edit source]
Kun matindog na an usa ka corporasyon, poydi na hiya kumiwa para matuman it iya panuyuan. Mayda na hiya kakayahan makakiha ngan magkiha ha iya ngaran. Poydi liwat hiya magkamayada kalugaringon nga tatak para magpahitood hit mga dokumento. Mayda hiya kalugaringon nga personalidad na magkaiba han mga tagapagdumara ug tag-iya. Poydi hiya makapagtagiya hin kagamiton ug katunaan. Diri liwat hiya basta-basta mawawara biskan it mga tag-iya ug tagdumara magkamagtay o magkababalyuhan. Napadayaon la gihap iya kinabuhi sunod han nakasaad ha Artikulo han Pagcorporasyon o Sertipiko han Pagcorporasyon.
Waray pisikal na lawas[igliwat | edit source]
Tungod nga ginhimo la hiya han balaod, waray ini hiya lawas. Nakakagios la hiya tungod han iya mga ahente. It iya ahente amo an mga direktor ngan tagapagdumara han corporasyon.
Kaupayan[igliwat | edit source]
Mayda kalugaringon na personalidad an corporasyon. Ha mata hit balaod, bulag it corporasyon ha mga tag-iya ug tagdumara. Tungod hini, diri makakalanat it mga nautangan han corporasyon ha mga ari-arian han tagdumara ug tag-iya labot la an mga pinondar han mga tag-iya ha corporasyon. Madali liwat magbalhin hin mga bahin an usa nga tag-iya. Mas nakakatirok hin durudako na puhunan an corporasyon tungod it iya kinaiya. Kadam-an ha mag tagapagdumara han corporasyon magkarit liwat, nakakapili man ug nakakaaghat hit mas maupay nga empleyado an usa nga corporasyon ha gawas han mga tag-iya.
Klase pamaagi hit Bahin[igliwat | edit source]
- May barabhin (stock)
- Waray Barabhin (non-stock)
Kodigo han mga Corporasyon ha Pilipinas[igliwat | edit source]
An daan na balaod han corporasyon ha Pilipinas amo an Act No. 1459 na napatuman han Abril 1, 1906. Ini nabalyoan han Batas Pambansa Blg. 68 na napatuman han Mayo 1, 1980.
Securities and Exchange Commission[igliwat | edit source]
An ahensya han gobyerno ha Pilipinas nga tagabantay ngan nagpapausbong han mga corporasyon ha Pilipinas amo an Securites and Exchange Commission.


text:
Mga papeles ha Bulwagan ng Katarungan padayon nga guin-aasikaso han recovery team
TACLOBAN CITY - Padayon la guihapon an kanan branch 6 recovery team ha pag-asikaso hin mga papeles ha Bulwagan ng Katarungan para
maasikaso an mga pending nga kaso.
Subay han usa nga tinaglawas han mao ng buhatan nga waray na la magpangaran, ha ira mga nakuha nga mga papeles, may ada pira nga poyde pa
magamit pero may ada naman waray na gamit tungod nga nagkahuhulos an mga ini durante han storm surge ha paglasurbo han super typhoon
Yolanda han nakalaby nga Nobyebre 8, 2013.
Guinsisiguro naman han mga tinaglawas han branch 6 nga maasikaso dayon an mga papeles han mga priso hilabi na adton hirani na matapos an
sentensya.
Guinsagdunan naman an mga priso nga makig sumpayan ha ira mga abugado kun may ada pa papeles kasumpay han ira kaso agud mapadagmit an
proseso han hini.
Manunumduman nga usa nga rason han pagpuga han mga priso ha Leyte Provincial jail ha Palo, Leyte ha paghuna nira nga waray na an mga
papeles nga nagpapamatuod nga angay hira mapriso ha sulod han mao nga pasilidad.


text:
Manga Saksiˈ hi Jehova—Hisiyu Kami?
Kami dayn ha gatusan bangsa amun awn mataud bahasa parahal in kami nahambuuk ha pikilan. In maksud, mabayaˈ namu lagguun hi Jehova, in Tuhan ha Kitab iban in Nagpanjari sin katān kapanyapan. Hinangun namu in pinakamarayaw ha supaya singuran hi Īsa Almasi iban makuyag kami tawagun manga Almasihin. In kami daran dumihil waktu tabangun in manga tau makaingat sin Kitab iban sin Pamarinta sin Tuhan. Pasalan sumaksiˈ kami atawa mamissara pasal hi Jehova iban sin Pamarinta niya, kakilāhan kami Manga Saksiˈ hi Jehova.
Kitaa in website namu. Bassaha in Kitab Suchi online. Ingata kami iban in pamarachaya namu.


text:
Mga administratibo nga pagbahin-bahin han Portugal
An mga administratibo nga pagbahin-bahin han Portugal ginbabag-o ha yana.
Sulod
Mga distrito han Portugal[igliwat | edit source]
An distrito, bisan man kon ini ada na han pamalakad ha pagtanggal tungod han pagdesentralisar nga mga polisiya han gobyerno, nagpapabilin nga amo an nangunguna nga pagbahin-bahin han nasod, nga amo an batikan para hin mga administratibo nga pagbahin-bahin sugad hin mga elektoral nga mga konstituyente ngan mga distrito hin mga asosasyon hin futbol. Mayda 18 nga mga distrito ha kontinental nga Portugal:
Mga kasanhi nga mga rehiyon[igliwat | edit source]
Ugsa han 1976, ginbahin-bahin an Portugal ngadto hin mga rehiyon (regiões, kun usa região) o mga lalawigan o probinsya (províncias, kun usa província). Mayda dako nga pagkaiba han mga lalawigan ngan rehiyon ha Europa ngan an mga tabok-han-dagat nga mga kolonya (an nga tinatawag nga tabok-han-dagat nga mga lalawigan). Katapos han Rebolusyon han mga Cravo (o Rebolusyon han mga Clavel), an mga rehiyon ngan lalawigan gintanggal ngan an mga distrito amo an mga nahimo nga ikaduha nga handana nga mga administratibo nga mga rehiyon.
Mga lalawigan/mga rehiyon (1936–1976)[igliwat | edit source]
- Alentejo
- Baixo Alentejo (Ubos nga Alentejo)
- Alto Alentejo (Igbaw nga Alentejo)
- Distrito han Évora
- Distrito han Portalegre (gawas han munisipyo han Ponte de Sôr)
- Estremadura (ayaw ini igkalipat han kanan Espanya nga Extremadura)
- Distrito han Lisboa (Lisbon) – gawas han mga munisipyo han Azambuja ngan Vila Franca de Xira
- Distrito han Setúbal (amihanan nga tunga)
- Distrito han Leiria (salatan nga tunga)
- Ribatejo
- Distrito han Santarém (gawas han mga munisipyo han Ourém ngan Mação)
- Distrito han Lisboa (Lisbon) – an api la amo an mga munisipyo han Azambuja ngan Vila Franca de Xira
- Distrito han Portalegre (an api la amo an munisipyo han Ponte de Sôr)
- Beira Litoral
- Distrito han Coimbra (gawas han mga munisipyo han Pampilhosa da Serra, Oliveira do Hospital ngan Tábua)
- Distrito han Leiria (amihanan nga katunga)
- Distrito han Aveiro (gawas han mga munisipyo han Arouca, Castelo de Paiva, Espinho ngan Santa Maria da Feira)
- Distrito han Santarém (an api la amo an munisipyo han Ourém)
- Beira Baixa (Ubos nga Beira)
- Distrito han Castelo Branco
- Distrito han Santarém (an api la amo an munisipyo han Mação)
- Distrito han oimbra (an api la amo an munisipyo han Pampilhosa da Serra)
- Beira Alta (Igbaw nga Beira)
- Distrito han Guarda (gawas han munisipyo han Vila Nova de Foz Côa)
- Distrito han Viseu (gawas han mga munisipyo han Cinfães, Resende, Armamar, Lamego, São João da Pesqueira ngan Tabuaço)
- Distrito han Coimbra (an api la amo an mga munisipyo han Oliveira do Hospital ngan Tábua)
- Douro Litoral
- Distrito han Porto (Oporto)
- Distrito han Aveiro (an api la amo an mga munisipyo han Arouca, Castelo de Paiva, Espinho ngan Santa Maria da Feira)
- Distrito han Viseu (an api la amo an mga munisipyo han Cinfães ngan Resende)
- Minho
- Distrito han Braga
- Distrito han Viana do Castelo
- Trás-os-Montes e Alto Douro (Trás-os-Montes ngan Igbaw nga Douro)
- Distrito han Vila Real
- Distrito han Bragança (Braganza)
- Distrito han Guarda (an api la amo an munisipyo han Vila Nova de Foz Côa)
- Distrito han Viseu (an api la amo an mga munisipyo han Armamar, Lamego, São João da Pesqueira ngan Tabuaço)
- Açores (Azores)
- Distrito han Ponta Delgada
- Distrito han Angra do Heroísmo
- Distrito han Horta
Mga tabok-han-dagat nga mga lalawigan[igliwat | edit source]
- Kitaa: Imperyo nga Portuges
- Angola/Portuges nga Katundan nga Africa – tabok-han-dagat nga lalawigan (1951–1975). Naglugaríng han 1975.
- Cabo Verde – tabok-han-dagat nga lalawigan (1951–1974); republika nga autonoma (1974–1975). Naglugaríng han 1975.
- Guiné Portuguesa/Portuges nga Guinea – tabok-han-dagat nga lalawigan (1951–1974). Unilateral nga paglugaríng komo Guinea Bissau gindeklara han 1973, ginkilala han Portugal han 1974.
- Macau/Macao – tabok-han-dagat nga lalawigan (1844–1883); gin-usa nga tabok-han-dagat nga lalawigan upod han Portuges nga Timor ha ilarom han Goa (1883–1951); tabok-han-dagat nga lalawigan (1951–1975); ispisyal nga teritoryo (1975–1999). Gin-ulî ngadto han Tsina komo usa nga nalalain nga administratibo nga rehiyon han 1999.
- Moçambique/Portuges nga Sinirangan nga Africa – tabok-han-dagat nga lalawigan (1951–1974); lokal nga pagdumara (1974–1975). Naglugaríng han 1975.
- Índia Portuguesa/Portuges nga Indya – tabok-han-dagat nga lalawigan (1946–1962). Gin-anexar han India han 1962 ngan ginkilala han Portugal han 1974.
- São Tomé e Príncipe – tabok-han-dagat nga lalawigan (1951–1971); lokal nga pagdumara (1971–1975). Naglugaríng han 1975.
- Timor Português/Portuges nga Timor – tabok-han-dagat nga teritoryo (1951–1961); unilateral nga paglugaríng komo East Timor ginproklamar han 1975, gin-anexar han Indonesia han 1976. (Ginkilala han UN nga diri-naglulugaríng-nga-teritoryo ha ilarom hin Portuges nga pagdumara tikang han 1961–1999). UN nga pagdumara tikang han 1999 tubtob han paglugaríng han 2002.
Tigamni: An Brasil nahimo nga ginhadi-an komo kabahin han Nahiusa nga Ginhadi-an han Portugal, Brasil, ngan han Algarve (Reino Unido de Portugal, Brasil e Algarve(s) 1815-1822), naglugaríng han 1822.


text:
Aung San
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Bogyoke (Heneral) Aung San (ha Binurmes: ; Pebrero 13, 1915 – Hulyo 19, 1947) usa nga Birmano nga rebolusyunaryo, nasyonalista, heneral, ngan politiko.
Gintukod ni Aung San an moderno nga militar Burmes (an Tatmadaw) dida han 1942. Bulig hiya han pagdara han paglugaring o independensya para han Burma, pero unom ka bulan ugsa han final nga pakakuha hin independensya gin-asasinar hiya. Kilalado hiya nga amo an nanguna nga nagplano han pakakuha hin independensya, ngan amo an nagtukod han Kahiusa han Burma. Gin-agnayan hi Aung San nga "Bogyoke" (Heneral), ngan duro pa an pagtahod ha iya han mga Burmes nga katawhan, ngan an iya ngaran gin-gagawas pa ha politka han Burma tubtob yana.
Hi Aung San an amay han laureate hin Premyo Nobel han Kamurayaw nga hi Aung San Suu Kyi.


text:
Almazán
An Almazán, (tikang han Arabo nga yinaknan nga nangangahulogan nga "an lugar nga ginpadig-on" o "an lugar nga fortificado") usa nga munisipiyo ngan lokalidad ha probinsya han Soria, ha Komunidad Autonoma han Castilla y León, ha (Espanya).
Sulod
Kahamutang[igliwat | edit source]
Nahamutang ini ha 32 ka km ha salatan tikang han kapital han lalawigan ngan mga 192 ka km. tikang ha Madrid. An Almazán amo an kabesera o ulohan han munisipyo nga amo gihapon an ngaran. Dugang pa, ini an butnga han mga serbisyo hin usa ka haluag nga rural nga komarka nga an batakan han pagpakabuhi ha pag-uma.
Heyograpiya[igliwat | edit source]
- Kahataas/Altitud: 940 msnm
- Latitud: 41º 28' 59" ha Amihanan
- Longitud: 002º 31' 59" ha Sidlangan
Katawhan[igliwat | edit source]
- Sumala han INE mayda ini 5,727 nga mga nangungukoy dida han 2005. Dida han 2004, mayda naihap nga 5.786 nga nangungukoy nga diin an kadam-an hini mga nangungukoy ha Almazán, nga nagkaada hin mga barrio ha gawas han katubtuban hini nga igo-igo la nga mga mayda tawo.
Gawas han Almazán, mayda mga hagrani nga mga lokalidad nga gindudumara han gobyerno lokal nga diri nalabaw hin 30 nga mga nangungukoy. Ini amo an mga lokalidad han Almántiga, Balluncar, Cobertelada, Covarrubias, Fuentelcarro, Lodares del Monte y Tejerizas.
Sumala han editoryal han Heraldo de Soria han 29 han Agosto han 2007, mayda ini 6.004 nga nangungukoy.
Ekonomiya[igliwat | edit source]
Kilalado an industriya hin paghimo hin mga kasangkapan. Mayda liwat poligono nga agro-industriyal nga ha yana ginpapadukwag.
Kaagi[igliwat | edit source]
Han tuig 1375, ginpirma ha Almazán an mga pagkasarabot hin kamurayaw han Castilla ngan Aragón, nira Pedro IV An Ceremonioso, hadi han Aragón, ngan ni Enrique II han Castilla, hadi han Castilla.
Dida han 1392 hi Juan Hurtado de Mendoza amo an labaw nga mayordomo ni Hadi Enrique III. Hi Hadi Enrique IV han Castilla naghatag ha iya han Villa ngan ginhimo hiya nga senyor hini.
Gintunga an comarca ha duha ka sexmo (usa nga pagtunga hin tuna nga naglakip hin cierto nga numero hin mga pueblo nga gintirok para hin pagdumara han ira urusa nga kaupayan). Mayda 40 ka pueblo hini nga duha nga sexmo; 24 ha kapatagan ngan 16 ha kabugkiran.
Gindumara an Villa hin Alcalde Mayor; nga ginbuligan hin unom nga mga rehidor (tulo tikang han hidalgo o noble nga klase ngan tulo nga tawo nga maupay tikang han katawhan)
An Almazán usa nga Marquesado han Konde han Altamira, ini nga titulo nahanungod han katulinan han mga Hurtado de Mendoza.
Usa nga taga-Almazán hi Diego Laínez,(1512-1565), usa nga relihiyoso nga espanyol nga heswita, upod ni san Ignacio de Loyola ngan nagsunod ha iya nga heneral han Compañía de Jesús. Usa hiya han mga teologo nga influyente didto han Konsilyo han Trento. Natawo hiya ha Almazán, nag-aram hin pilosopiya ha Universidad de Alcalá de Henares ngan hin teolohiya didto ha París, nga diin ginkakilala hiya kan San Ignacio. Nagdungan hiya paghimo han iya mga sumpa o panaad didto han simbahan ha Montmartre (Fransya) han 1534 ngan gin-ordenar nga padi dida han 1537 ha Roma. Han 1545 ginpadara hi Diego komo teologo pontifisyo ngadto han Konsilyo han Trento, nga diin tinmambong hiya han mga sesyon tubtob han katapos hini. Katapos han 1556 nagsunod hiya kan San Ignacio komo heneral han Compañía, ngan namuno hiya hini ha Roma nga diin hiya nag-ukoy hin permanente tubtob han iya pagtalikod hin kadayonan.
Mga monumento[igliwat | edit source]
An labaw nga gimaupayi han mga gintukod hin artistiko románico, kondi diri liwat mangangalimtan an mga kiritaon hin barroco, renacentista ngan gótico.
- An simbahan ni San Miguel,
- An daan nga simbahan nga románica han San Vicente, nga yana Aula Municipal de Cultura.
- An ermita han Jesús Nazareno.
- An simbahan han Santa María de Calatañazor.
- An simbahan han San Pedro.
- An simbahan han Nuestra Señora del Campanario.
- An plaza mayor.
- An mga bungbong hin panpadig-on han bungto.
- An relo han villa.
- An Ganghaan han Herreros (Puerta Herreros).
- An Ganghaan han Mercao (Puerta del Mercao).
Kitaa gihapon[igliwat | edit source]
Mga sumpay ha gawas[igliwat | edit source]
- Opisyal nga websayt han Almazán
- An Romaniko han ribera han Duero
- Mga hulagway han San Miguel de Almazán


text:
Lista hin mga rehiyon han Peru
An mga rehiyon han Peru (ha Kinatsila: Regiones del Perú) amo an syahan-nga-nivel nga mga administratibo nga pagbahinbabain han Perú. Tikang han 1821 nga independensya, an Peru ginbahin ngadto hin mga departamento pero inmatubang an nasod han problema hin nagtitikadao nga pagsentralisar hin gahom ha politika ngan ekonomiya didto han kapital hini ha Lima. Katapos hin pra nga waray magmalinamposon nga pagtalinguha hin pagdesentralisar, an mga departamento ginsaliwanan hin mga rehiyon ngan mga gobreyno rehiyonal nagka-elihidod doda han Nobyembre 20, 2002.
Ha ilarom han bag-o nga kaareglo, an mga kasanhi nga 24 nga mga departamento han Peru upod an lalawigan han Callao nahimo nga mga rehiyon. An lalawigan han Lima waray gin-upod hini nga proseso ngan diri ini api hin bisan ano nga rehiyon. An pagka-iba hini kaysa han mga daan nga departamento, an mga rehiyon mayda mga elehido nga gobyerno ngan mayda nira damo nga mga reponsabilidad ha sakob han ira mga teritoryo. Ha ilarom han 2002 nga Balaod Organiko hin Mga Gobyerno Rehiyoal (ha Kinatsila: Ley Orgánica de Gobiernos Regionales), mayda nagpapadayon nga proseso hin pagbalhin han mga funsyon tikang han gobyerno sentral ngadto han mga rehiyon. Mayda 2005 nga referendum para han pag-usa hin pira nga mga rehiyon nga waray makakuha han kinahanglanon nga suporta elektoral.
An mga rehiyon han Peru ginbahin ngadto hin mga lalawigan ngan mga distrito.
Mga rehiyon[igliwat | edit source]
An impormasyon han kahaluag ngan populasyon ha ubos nga lista o talaan ginkuha tikang han opisyal nga data han Peruano nga Instituto nga Nasodnon hin Estadistika ngan Informatika (ha Kinatsila: Instituto Nacional de Estadística e Informática, INEI).[1] An mga numero hin kahaluag ginkado han giharanii nga bug-os nga unidad. An demograpiko nga data nahibase dida han 2005 nga census ngan ginbuhat tikang han Hulyo 18 tubtob Agosto 20, 2005. An densidad hin populasyon gintagaan hin usa nga decimal nga puwesto ha mga tawo ha tagsa kwadrado nga kilometro. An mga UBIGEO nga ihap o numero amo an mga kodigo nga ginagamit han INEI pag-indikar han gma nasodnon nga mga administratibo nga pagbahinbahin.
Mga tigamnan[igliwat | edit source]
- ↑ Instituto Nacional de Estadística e Informática. Banco de Información Distrital. Ginkuha dida han Nobyembre 30, 2007.


text:
Magô
- Para han hayop nga nan-uukab ha ilarom han tuna, pakadto han magò
An magô o mago nga tinatawag gihapon nga maumag (Iningles: tarsier; Kinatsila: tarsero) amo in haplorrhine nga primate han genus nga Tarsius, usa nga monotipiko nga genus han banay nga Tarsiidae, nga ini liwat amo an nag-uusa nga ada nga banay ha sakob han infraorder nga Tarsiiformes. Bisan man kon ini nga grupo darudamo in nabibilngan nga kahaluag, ngatanan nga mga specia nga buhi yana mabibilngan ha mga isla o puro han Timugan nga Asya.
Sa Pilipinas, mahihiagihan an mago sa isla san Bohol ngan Samar.
Mga kasarigan[igliwat | edit source]


text:
Arizona
An Arizona (i /ærɪˈzoʊnə/; Ninavaho: Hoozdo Hahoodzo; O'odham: Alĭ ṣonak); usa nga estado nga nahamutang ha habagatan o salatan-katundan nga rehiyon han Estados Unidos. Kabahin gihapon ini han katundan nga Estados Unidos ngan han bukid nga katundan. An ulohan ngan gidako-i nga syudad han estado amo an Phoenix. An ikaduha nga gidako-i nga syudad amo an Tucson, ngan ini ginsusundan ha kadako hin walo nga syudad ha metropolitano nga kahaluag han Phoenix: Mesa, Glendale, Chandler, Scottsdale, Gilbert, Tempe, Peoria, Surprise ngan han Yuma ha Kondado han Yuma.
An Arizona amo an ika-48 nga estado ngan kataposan han magsarapit nga mga estado nga ginpasulod han Union, nga nakakuha hin pagka-estado dida han Pebrero 14, 1912. Kilalado an Arizona tungod han disyerto nga klima hini, mga magpaso nga mga katsirak o verano, ngan di-gud-duro nga mga kathagkot o winter, kundi mayda liwat ini mga kagurangan hin pino ngan mga kabugkidan ha hitaas nga kahagnaan, nga mayda mas mahagkotay nga panahon kaysa ha ubos nga mga disyerto.
An Arizona usa han mga estado nga Upat ka Eskina. Sapit ini han New Mexico, Utah, Nevada, ngan California, mayda pagkadugtong ha Colorado, ngan mayda 389-nga milya (626 nga km)Batakan:Convert/track/adj/on nga internasyonal nga pag-ultan ha mga estado han Sonora ngan Baja California ha Mehiko. Amo ini an gidako-i nga ginpalibotan hin tuna nga estado han Estados Unidos ha kadamo hin katawhan. Dugang pa han Grand Canyon, mayda damo pa nga iba nga mga nasodnon nga kagurangan, mga parke, ngan mga monumento nahamutang ha sakob han estado, samtang labaw hin ika-upat nga bahin[1] han teritoryo hini mga Federal Trust Land (Tuna nga Gin-entrega nga Federal) nga amo an gin-uukyan han Nasod Navajo, han Hopi nga tribo, han Tohono O'odham, Apache ngan Yaqui nga mga katawhan ngan iba pa nga mga dirudialin nga Yuman nga mga tribo, sugad han Yavapai, Quechan ngan Hualapai.
Mga kasarigan[igliwat | edit source]
- ↑ All about Arizona. http://www.sheppardsoftware.com. Ginkità 2010-09-21.


text:
Catanduanes
An Catanduanes usa nga isla nga probinsya han Pilipinas nga nahamutang ha Bicol nga Rehiyon ha Luzon. An kapital hini amo an bungto han Virac ngan an probinsya nahamutang ha sidlangan han Camarines Sur tabok han Maqueda Channel.
Heyograpiya[igliwat | edit source]
Politikal[igliwat | edit source]
An Catanduanes ginabahin ngadto hin napulo kag usa (11) nga mga bungto.
Mga Bungto[igliwat | edit source]
Pisikal[igliwat | edit source]
Mga Sumpay ha Gawas[igliwat | edit source]
- Opisyal nga Websayt han Gobyerno han Lalawigan han Catanduanes
- Websayt mahitungod han Catanduanes
- Catandugan.com


text:
Partido Nacionalista
An Partido Nacionalista sarong partido pulitikal sa Filipinas na tinogdas kan Abril 29, 1907 na Manuel Quezon, Sergio Osmeña, asin ni Jose Fuentebella.
Ini an pinakagurang nang grupong pulitikal sa Filipinas, asin iyo an haros namayo sa liderato sa pagpadalagan kan nasyon sa haros kalawigan kan ika-20ng siglo poon kan ini matogdas kan 1907.
An partidong ini nagin behikulo sa pag'ogsod kan hiron nin katalingkasan, pagtogdok nin sarong modernong estado, asin hanggan sa pagtolod nin mahusay asin eficienteng pagpamahala kan gobyerno kan Filipinas. Ini nagdominar sa Asambliya Nasyunal (1907-1916), sa Lehislatura kan Filipinas (1916-1941).
Kan lumaog an Hapon asin sinakop an Filpinas (1941-1945) winara an gabos na partido pulitikal asin nagsangle an inaapod na KALIBAPI. Paglaog kan huring kabangaan kan siglong ika-20, an partidong ini saro sa mayor na nakikipagnosnosan sa pagkapot nin liderato, kaagaw-agaw an mga yaon sa Partido Liberal asin sa Partido Progresibo, durante kan mga dekada sa pag'tangaan kan ratak kan ika-2ng Gerang Pangkinaban asin kan mga pang'iiipit resulta kan diktadurya ipig'imponer ni Pres. Ferdinand Marcos.
Kan panahon ni Marcos, pig'alok an mga partido na magsararo na sa lindong kan inapod na Kilusan Bagong Lipunan pero an Partido Nacionalista dai naki-ayon asin pigbuhay liwat ini kan hurihan nin mga 1980 asin 1990 kan mga Laurel, na iyo an namoon poon pa kan mga 1950. Ngonyan nata'wan nin dagdag na pag'osol an partido kan si Manuel Villar, Jr. dinara an bandera kan partido sa saiyang pagbungsod kan saiyang kandidatura bilang presidente sa eleksyon presidensyal nin 2010.
Hilingon man[liwaton | liwaton an gikanan]
Mga panluwas na takod[liwaton | liwaton an gikanan]
- An Opisyal na websayt kan Partido Nacionalista- http://www.nacionalistaparty.com/
- Agi-agi kan pagkamundag asin pagtalubo kan Partido


text:
Lee Kuan Yew
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Lee Kuan Yew, GCMG, CH (Inintsek: 李光耀; pinyin: Lǐ Guāngyào; natawo Septyembre 16, 1923; puyde liwat suraton nga Lee Kwan-Yew), amo an syahan nga Primer Ministro han Republika han Singapore tikang han 1959 tubtob 1990.
Tikang han iya paglusad tikang hini nga puwesto, nagpabilin hiya nga usa han mga pinaka-impluwensyal nga mga politiko ha Singapore. Ha ilarom han pagdumara han ikaduha nga primer ministro han Singapore nga hi Goh Chok Tong, nagsirbe hiya nga Senior nga Ministro. Ha yana, hiya an nakapot han ispisyal nga hinimo nga puwesto han Ministro nga Mentor ha ilarom han iya anak nga hi Lee Hsien Loong, nga amo an nagin ikatulo nga primer ministro han nasod ngan ikaduha tikang han amo la gihapon nga pamilya dida han Agosto 12, 2004.


text:
TACLOBAN, LEYTE – Gin rekomenda yana hin usa nga Doctor an pagtindog hin psychiatric clinic tungod hin ginsesering pagdamo han mga biktima han Yolanda nga napapakamatay tungod han grabe nga depresyon mahuman han pag-igo han kalamidad.
Sumala kan Dr. Wilfredo Liao Medical Director hin usa nga pribado nga hospital ha Tacloban in naobsrbahan manggud nira an nagtitika damo nga mga pasyente nga gindadara ha ira hospital butang nga sumala kan Dr. Liao in nakakabaraka na.
Matungod hini in ginkikinahanglan daw an konkreto nga plano nga aksyon han gobyerno kabahin hini agud matagan hin atensyon an mga nawawarayan na igsakto nga panhunahuna nga mga biktima.
An mental disorder nagtitikang daw ha depresyon pinaagi hin duro nga pag pinanhunahuna han gin agian nga sitwasyon tungod han kawaray sadang maukyan ngan matrabahuan nga sumala kan Dr. Liao in nagpapagrabe pa ha sitwasyon han pasyente nga tikang ha psychological effects durot han gin agi-an han panahon han Bagyong Yolanda.


text:
An Japan o Hapon (ha Hinapon: 日本 nga kon ginRomanisar Nihon o Nippon, nga ha opisyal nga tinatawag ha Hinapon nga 日本国 nga ha Linatin nga agi Nippon-koku o Nihon-koku) usa nga kapuropod-an nga nasod ha Sinirangan nga Asya. Nahamutang ini ha Kalawdan Pacifico ngan ha sidlangan han Dagat han Hapon, Republika nga Popular han Tsina, Amihanan nga Korea, Salatan nga Korea ngan Rusya, tikang han Dagat han Okhotsk ha amihanan ngadto han Sinirangan nga Dagat Tsina ngan Taiwan ha salatan. An kasurat nga kanji nga amo an nahimo han ngaran han Hapon nangangahulogan nga "nagtikang han adlaw", ngan amo ini nga agsob tawagon an Hapon nga "Tuna han Nasidlang nga Adlaw".
Administratibo nga pagbahin-bahinEdit
An Japan mayda kap-atan kag pito nga mga prefektura, nga tagsa gindudumara hin elehido nga gobernador, lehislatura ngan administratibo nga burukrasya. An tagsa prefektura ginbahin-bahin ngadto hin mga syudad, mga bungto, ngan mga barrio.
An nasod yana may-ada administratibo nga pagreorganisa ha paghiusa hin damo nga mga syudad, bungto ngan barrio. Ini nga proseso magreresulta in pag-iban han ihap han mga sub-prefektura nga mga administratibo nga rehiyon ngan ginkikita ini nga maka-iba hin mga garastohon ha administrasyon.[9]
Lista han mga prefektura ha ISO nga ka-arregloEdit
An mga prefektura agsbo nga gingugrupo ngadto hin mga rehiyon. Ini nga mga rehiyon diri pormal nga gin-indikar, waray nira mga elehido nga mga opisyales ngan diri hira mga pormal nga mga entidad. Kondi bisan pa, agsob an pag-grupo han mga prefektura kon diin hira nahamutang ha heyograpiya. Tikang ha amihanan ngadto ha salatan (inihap ha ISO 3166-2:JP nga ka-arreglo), an mga prefektura han Hapon ngan an mga rehiyon nga agsob hira gin-gugrupo amo an:
Mga HeograpiyaEdit
Bulkan nga Fuji
An Karafuto, usa nga bahin han isla han Sakhalin ha amihanan tikang ha Hokkaidō (waray ginpakita dida han mapa), kabahin han Japan tikang han 1907 tubtob han Gyera Pankalibotan II. An bug-os nga isla han Sakhalin gindudumara na yana han Rusya, pero mayda mga Hapones nga nasiring nga an Karafuto kabahin pa gihapon han Hapon.
Lista han mga prefektura ha alpabeto nga ka-arregloEdit
Mga tigaman: ¹ dida han 2000; ² km²; ³ per km²
Mga reperensyaEdit


text:
Gyera Sibil Espanyol
An Gyera Sibil Espanyol amo an usa ka dako nga diri pagkaarasya nga nagguba han Espanya tikang 17 Hulyo 1936 ngadto ha 1 Abril 1939. Nagtikang ini han waray kadayon nga kudeta kontra han gobyerno han ikaduha nga Republika Espanyol, nga gindadara ni Mangulo Manuel Azaña, han usa ka grupo nga Espanyol nga heneral, suportado han conserbatibo nga Confederación Española de Derechas Autónomas, Carlisto nga grupo, ngan Falange Española de las J.O.N.S. Nagtapos an giyera ha pagdaog han kusog han rebelde, ha pagpatalsik han gobyero republikano, ngan pagtukod han diktadorya ni Heneral Francisco Franco.


text:
An Iroy nga Tuna
An Iroy nga Tuna usa nga awit nga nahig-araan han mga Waraynon. Ini nga awit, ginsurat ni Iluminado Lucente.
Mga laray[igliwat | edit source]
AN IROY NGA TUNA
An iroy nga tuna matam-is pagpuy’an
Bis’ ngain man siplat puros kasangkayan
Hahani an hingpit nga at’ kalipayan
Hahani hira nanay pati kabugtuan.
Lugaring mahiblon, ha dughan mabug-on
Kay an Pilipinas dayuday uripon
¡Ay Tuna nga akon natawhan!
¿Hain daw an hingpit nga at' katalwasan?
Salamat uyamot hinin kalangitan
Waray na mabug-on nga at’ kasakitan
Kay adton uripon nga nayon
Labis mapait pa kay han kamatayon.
Duroyog mag-ampo inin katiripon
Nga di’ bumalik an at’ kauripon
Kairo han at’ sumusunod kon
Tulo nga bitoun ngan adlaw matunod.


text:
TACLOBAN CITY— Psycho-social ngan Pagpasalamat, Ini an tema han kanan yana nga tuig Sangyaw Festival Parade yana nga adlaw han Dominggo Hunyo 29.
Tungod hini in nagtutuo hi Konsehal Christina Romualdez in magigin higayon an pagselebrar ha paghatag hin kalipayan ha mga biktima han Bagyong Yolanda nga kinahanglanon ha paningkamot han ngatanan nga makabalik ha normal an panginabuhi.
Ginlala-uman nga mapartisipar ha parada an walo nga mga eskwelahan ngan lima nga mga Baranggay ha syudad.
Onse naman nga mga grupo an magpaparisyo ha Merry Making Display.
Gintagan naman hin duon ni Konsehala Romualdez nga deri competisyon an matatabo kundi usa la nga pagpasalida tungod hin kawaray pondo han syudad.
Sumala pa han opisyal nga pryuridad pa han syudad yana an pagbulig ha mga residente nga padayon pa nga nag-uukoy ha mga temporary shelter imbes an pag gastos ha kanan yana nga tuig Ssangyaw Festival.
Naghatag naman hin 10 mil pesos nga pondo an syudad ha mga participants nga sadang magamit ha mga props.
An parada in matikang ha Balyuan Center, Real Street, Avenida Veteranos, Rizal Avenue deritso na ha Justice Romualdez ngan balik ha Balyuan Park.
Ginlala-uman naman an presensya han mga Artista nga magpaparisyo han kinada patron nga parada.


text:
MANILA, Abril 30 (PIA) – Nagpagawas hi US President Barack Obama han iya pagpasalamat kan Pangulo Benigno S. Aquino III para han iya mapaso nga pagkarawat ngan han maupay nga pagtagad ha iya ngan han mga meyembro han iya delegasyon dida han iya pagbisita ha Pilipinas.
“Nakanhi la ako hin usa ka-adlaw pero an maupay nga pagtagad nga iyo ginpakita ha akon ngan han sobra kamapaso nga pagkarawat nga eginpaabot ha amon en nagpapahamtang ha amon hin mapaso nga emosyon ngan pagpahinumdum, pamati ko, han kilala na nga pamatasan han mga Pilipino nga katawhan,” sering niya dida hin usa nga mensahe dida han state dinner ha Malacanang.
Gindayaw han US lider an pamilya Aquino mahitungod han era kuntribusyon ngadto ha sosyedad han Pilipinas kun diin iya gintagan hin duon nga waray mas pa nga makakalabaw sugad han paghatag han kanan usa kinabuhi para han nasud sugad han gindumara han kanan Pangulo tatay dida han panahon han martial law han panahon han mga Marcos.
Kan Obama gihapon ginhingaday an papel han kanan Pangulo nanay, an anay pangulo Corazon Aquino, samtang an nasud en nagpapadayon nga nadus-og kasunod han kan Marcos diktadora.
Ginrekognisar gihapon ni Obama an mga Pilipino nga may mga talento sugad kan Manny Pacquiao ngan Cris Comerford, an kanan White House executive chef o parapanluto nga natawo ha Manila.
Naghingaday gihapon hi Obama nga an mga Amerikano en inspirado han kanan mga Pilipino dagmit nga pakakabawi tikang hin mga problema ngan determinasyon nga utro tumindog matapos hin ano man nga kakurian sugad han dako an danyos nga dara han Bagyo Yolanda nga nakaigo han Pilipinas han nakalabay nga tuig.
“Yana nga gab-i, an amon mga kasing-kasing en nasusubo para han pipira nga amon igkasi mga Amerikano didto ha amon nga nagkadadanyos mahitungod hin pagka-iigo hin sobra kamagkusog nga mga bagyo ngan mga ipo-ipo, pero ginkukuha namon an amo mga kusog pinaagi han iyo mga ehemplo,” sering niya.
“Kay samtang kita en nasusubo, maaram kami nga kami en makakabalik pagtindog ngan utro namon nga pag-aaydon eni nga mga komunidad nga nagka-aapektuhan mahitungod nga an mga katawhan en may pagtagad ha kada tagsa,” dugang pa niya. PND(Trans. by maa/PIA8)


text:
Nicolas Sarkozy
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Nicolas Sarkozy, nga natawo ha ngaran nga Nicolas Paul Stéphane Sarközy de Nagy-Bocsa han Enero 28, 1955 ha Paris, Fransya, usa nga Franses nga politiko nga amo an ika-23 nga presidente o mangulo han Fransya. Komo Presidente, hiya amo gihapon in ex officio nga Igkasi-Prinsipe han Andorra ngan amo an Gran Maestro han Franses nga Légion d'honneur.
Hiya an namumuno han UMP, ngan hiya an na-elihir o napili nga Presidente han Republika Franses han Mayo 6, 2007 katapos han pagpirde han kandidato han Partido Sosyalista nga hi Ségolène Royal dida han 2007 nga pinili-ay, ngan nagtikang hiya han iya pagkapresidente dida han Mayo 16. Napirdi hiya dida han 2012 nga pinili-ay ngan ginsundan hiya ni François Hollande.
Kilalado hi Sarkozy tungod han iya pagkakonserbador ha balaod ngan pagpatadong nga mga butang ngan han iya pagkaruyag hin bag-o nga modelo hin ekonomiya para han Fransya, ngan naghimo hiya hin mga suhestyon nga an nasod magkaada hin mas liberalisado nga ekonomiya, nga magkuha hin pagsubad tikang han Amerikano ngan British nga mga ehemplo. Hiya an nag-alagad nga Ministro han Interior han Fransya tubtob Marso 26, 2007. An iya agnay nga Sarko gin-gamit han mga nasuporta ha iya ngan han mga natipa ha iya.
Mga sumpay ha gawas[igliwat | edit source]
- Websayt han UMP, an partido ni Sarkozy
- Nicolas Sarkozy–Opisyal nga websayt
- Supporters de Sarkozy–Opisyal nga websayt han mga nasuporta kan Nicolas Sarkozy
- Angay ighubad
- Mga turók
- Fransya
- Biyograpiya
- Politika
- Mga Mangulo han Fransya
- Mga Franses nga ministeryo han interior
- Mga api han Union pour un Mouvement Populaire
- Mga candidato para han Franses nga pinili-ay han pagkapresidente, 2007
- Mga alumni han Sciences Po
- Mga Franses nga Katoliko Romano
- Mga Katoliko Romano nga politiko
- Mga mulupyo han Paris
- Mga Hungarian-Franses nga mga tawo
- Mga nobilidad Hungaryo
- Mga etniko nga Hungaryo nga mga politiko ha gawas han Hungarya
- Mga natawo han 1955
- Mga buhi nga tawo


text:
Villareal, Samar
An Villareal usa nga ika-upat nga klase nga bungto ha lalawigan han Samar ha Sinirangan nga Kabisay-an ha Pilipinas. Sumala han 2000 census, mayda ini populasyon nga 23,604 ka tawo ha 4,473 nga panimalay.
Mga Baranggay[igliwat | edit source]
An Villareal mayda katloan kag walo (38) nga baranggay.
Mga Sumpay ha Gawas[igliwat | edit source]
- Opisyal nga Websayt han Villareal
- Websayt Mahitungod han Villareal, Samar
- Philippine Standard Geographic Code
- 2000 Philippine Census Information


text:
TACLOBAN CITY - Guintapo hin gios protesta hi Presidente Benigno Noynoy Aquino III ha pagbisita hini ha Rehiyon Otso dungan han selebrasyon han ika 28 nga anibersaryo han EDSA People Power I yana nga adlaw.
Alas 2:14 na hin kulop han dumangat ha bungto han Tanauan Leyte hi PNoy pero aga pa han magtikang pagkatitirok an ginatos gatos nga mga myembro han People Surge ngan Alliance of Typhoon Yolanda Victims ha Tacloban (ABBAT) ha pagbisita han Presidente agud ma-ipadangat nira an ira mga reklamo partikular na han daw kawaray igo nga bulig han National Government ha mga biktima han delubyo dinhi ha rehiyon sobra tulo ka bulan na an nakakalabay.
Imbes nga mga dulaw unta an kolor nga makikita komo simbolo han EDSA, mga violet nga mga ribbon an guinpanbutang han mga melitante agud ipakita an ira kasubo para han yinukot-yukot nga mga residente han rehiyon otso nga nagkaawatan durante han super typhoon Yolanda dida han nakalabay nga Nobyembre otso tuig 2013.
Lakip han mga guinpapanawagan han mga raliyesta an 40 mil pesos nga cash assistance tikang ha gobyerno ngan an pagpapadayon ha panhatag hin relief goods ha mga biktima han bagyo.
Samtang, nakasentro naman ha pagtindog ngan pagka-urusa an mensahe nga guinpadangat han Presdente ha guindumara nga programa ha town plaza han nasabi nga bungto kun diin guinpahayag hini nga "Kaya natin ito bastat sama-sama tayo.
Kaupod nga umabot han presidente an pira nga dumagko nga mga opisyal sugad kanda Department of Social Welfare and Development (DSWD) Secretary Dinky Soleman, Department of Health Secretary Enrique Una, Department of Public Works and Highways Secretary Rogelio Singson, Energy Secretary Carlos Jericho Petilla ngan Defense Secretary Voltair Gazmin. Nakadto guihapon hi Mayor Matin Petilla ng Palo, ngan Leyte Governor Dominic Petilla.
Katapos han programa ha Tanauan Leyte dumiritso naman an Presidente ha syudad han Tacloban agud pangunahan an ground breaking ceremony ha relocation site han EVRMC ha Brgy. Cabalawan ha nasabi nga syudad kun diin guintapo hiya ni City Mayor Alfred Romualdez ngan iba pa nga local nga opisyal.
Ha lain nga bahin, waray na madayon hi Presidente Aquino ha iya pagbisita ha mga Yolanda survivors ha Eastern Samar tungod nga tigda nga umuran.


text:
Hiruhimangraw:Cupressus sempervirens
Mabibilngan dinhi - nagkikinahanglan hin paghubad[igliwat | edit source]
Sumala ha Catalogue of life, mabibilngan ini nga species ha "E Mediterranean: Crete, Cyprus, East Aegean Is., Greece (?); N Africa: Libya; Western Asia: Iran, Israel, Jordan, Lebanon, Syria, and Turkey [W Mediterranean distribution based on cultigens].. TDWG: 13 KRI 20 LBY 34 CYP EAI IRN LBS-LB LBS-SY PAL-IS PAL-JO TUR". Alayon pagbulig hiton paghubad o paghatag hin kadugangan nga kasayoran hinin nga artikulo.:  [1] Lsjbot (hiruhimangraw) 20:03, 30 Mayo 2014 (UTC)


text:
Provincia de Lugo
An Lugo usa nga probinsya ha kanawayon han Galicia, o amihanan-katundan nga Espanya, ha dumagsaon o amihanan-sidlangan nga bahin han komunidad autonoma han Galicia. Ginsasapitan ini han mga probinsya han Asturias, León, Ourense, Pontevedra, ngan A Coruña, ngan han Dagat Cantabrico (Golfo de Vizcaya) .
An populasyon hini 361,782 (2002), ngan tikang hini usa nga ika-upat nga bahin naukoy didto han kapital nga an ngaran gihapon Lugo.
Kitaa gihapon an Lista han mga munisipyo ha Lugo.


text:
Carmen Monarcha
Hi Carmen Monarcha (natawo han Agosto 27, 1979 ha Belém, Pará, Brasil) usa nga opera nga magkaranta.
Natawo hin pamilya nga mahilig hin arte ha amihanan nga Brazil, it iya amay usa nga manunurat ngan it iya iroy usa nga Brasilenya nga magkaranta. Nahibaro hiya tikang hin pagkabata nga magtocar han cello ngan han piano ngan ha pagtikang nag-aram anay nga maging concert nga cellista. Pero nagtikang hiya pagpadukwag han iya tingog ha pagkanta ngan nagtikang hiya pagkuha hin mga leksyon ha Brasil. Dida han pagsubay han iya karera ha musika ginkakilala hiya han iya igkasi-Brasilenya nga magkaranta nga hi Carla Maffioletti. Sunod han pagtapos niya han iya pag-iskwela, hiya ngan hi Maffioletti kinmadto ha Maastricht, ha Paises Bajos (o Nederlands) para hin dugang pa nga vocal training. Samtang hiya didto, hi Monarcha ginkuha nga vocalista han orchestra nga lider nga hi André Rieu nga umupod pagbiyahe ha Europa ngan han United States upod han Johann Strauss nga Orchestra.
Nakakarawat hi Monarcha hin mga dungog komo nagdaog han Bidu Sayão Vocal Competition, usa nga dako nga internasyonal nga kompetisyon hin karanta nga ginbubuhat ha tagsa-tuig ha Brasil nga ginngaranan ha dungog han pinakasikat nga opera nga magkaranta hiton nga nasod nga hi Bidu Sayão.
Han kakumpleto na an iya pag-aram ha Paises Bajos, hi Monarcha inmuli ha Brasil pero binmalik ha Europa agod magin soloista para han kan Rieu 2003 nga tour ngan nagpabilin na iya upod han orchestra tikang hadton nga panahon. Usa hiya soprano, ngan nagkanta hiya ha pipira han kan Rieu mga album ngan dida liwat hiya han kan Rieu mga PBS nga broadcast ha telebisyon ha Estados Unidos. Nakakarawat hiya hin dungog tungod han iya interpretasyon han "O Mio Babbino Caro" tikang han kan Puccini Gianni Schicchi.
Hi Carmen Monarcha nagkanta gihapon han "Habanera" tikang han Carmen, para han PBS.


text:
Kapuropod-an han San Andrés, Providencia ngan Santa Catalina
An Kapuropod-an han San Andrés, Providencia ngan Santa Catalina (ha Kinatsila: Archipiélago de San Andrés, Providencia y Santa Catalina ) o ha impormal nga pagtawag San Andrés ngan Providencia (ha Kinatsila: San Andrés y Providencia) usa han mga departamento han Colombia. Ini nga departamento duha nga grupo hin mga isla nga mga 775 ka km (480 ka milyas) ha kanawayan o amihanan-katundan tikang ha mainland han Colombia ngan 220 ka km (140 ka milyas) tikang han labnasan han Nicaragua, ngan walo nga mga gawas nga pangpangan ngan mga reef. An kapital hini amo an San Andrés.


text:
Siyensyas naturales
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Ha siyensya, an pulong nga siyensya natural nangangahulogan han rasyonal nga paagi han pag-aram han universo, nga gin-iintinde nga nasunod hin mga surondon o balaod hin natural nga pagtikang. An pulong nga siyensya natural gin-gagamit gihapon pagpaiba hiton mga larangan nga nágámit han siyentipiko nga paagi han pag-aram han kalibungan tikang han siyensyas sosyales, nga nágámit han siyentipiko nga paagi han pag-aram han pamatasan hin katawhan ngan sosyudad, ngan tikang han mga pormal nga mga siyensya, sugad han matematika ngan lohika nga nágámit hin lain nga metodolohiya.
Sulod
- 1 Saykulo han Kalibutan
- 2 An Panahon
- 3 Osmosahi
- 4 Idad
- 5 Magnitismu
- 6 Timbang
- 7 Klase han Bato
- 8 Klase han Tona
- 9 Parti han Tanum
- 10 Klase han Hayop
- 11 Klase han Isda
- 12 Ngaran han Tubig nga nabawbaw ha baras/bato/tona
- 13 Klase han Bukid
Saykulo han Kalibutan[igliwat | edit source]
An saykulo puydi magtikang ha gininhawa u iginawas nga ayri han mga tawo nga hayop, ini an CO2 u Ca2Orbon Dioxide (usa nga Karbon nga duha nga Oksiheno, ginhihinggut ini han mga dahon han mga puno ngan tanum ini in gin papadis han tanum u puno an mga oksiheno ngadtu ha tubig (Hydrogen Dioxide H02 Mineral Water) ini in guin giginhawa nira tipabalik ha ayri an upat nga oksiheno u quadroxide, ngan guin buburublag ini han pawa han adlaw ngadtu usa ka oksiheno u oxygen para makaginhawa an tawo.
An CO u Carbon Monoxide (Karbon nga usa nga Oksiheno) ansya in tikang ha mga puthau, sarakyan, tanum ha dagat guin hihigup ini han dahon han tanum u puno ngan guin papadis ha Oksiheno han tubig nahurma tulu nga Oksiheno u trioxide guin gagawas ha stomata han dahon ngadtu ayri ngan guin buburublag ngadtu usa nga oksiheno han pawa han bulan.
An Hidroheno han tubig ngan Karbon in guin papadis nahurma ha sulud han tanum u puno hin Hydrocarbons u Hidroheno Karbon, ini in guin gagawas ha stomata han dahon. Pina-agi han Osmosahi ini nga Hydrocarbons ini nag bubulag an Carbon nakadtu ha butnga han kalibutan u "core" para makahimu hin bag-u nga batu an Hidroheno in nabalik ngadtu ha Adlaw, an ibba nga CH kun diri nabubulag ini in nahihimu nga krudu ha ilarum han mga batu. An ibba nga Hidroheno in napadis ha Dihydrogen Oxide (Hidroheno Oksiheno) para maging H2O (Duha nga Hidroheno ngan usa nga Oksiheno) an tubig uran u "distilled water".
An Panahon[igliwat | edit source]
Ha mga nasyun sugad han Pilipinas nga balanse an Osmosahi nagkakamay-ada hin makusog nga osmosahi an kat-huraw ngan maluya nga osmosahi an kat-uran (mahagkut)
An mga pag-dipirinsiya han Panahon[igliwat | edit source]
Sugad han bagyo ini in diri balanse nga Osmosahi han Dagat Atlantiku ngan Indiyanu ngadtu han Osmosahi ha Dagat Pasipiku, nagkaka-may-ada liru an hangin, (Bagyo)
Osmosahi[igliwat | edit source]
Idad[igliwat | edit source]
Ihap kada kaduhaan kag siyam han ika-duha nga bulan han tuig; ihap han tawo
Magnitismu[igliwat | edit source]
Paannu nagana an magnit?[igliwat | edit source]
Hinimu nga magnit[igliwat | edit source]
An atomo upat (4) nga Oksiheno (O) guin pipilit ha tulu (3) nga Ferrumu (Fe) nga atomo, pina-agi hin pag tanggal hit protono han atomo Oksiheno. Nahuhurma nga Fe3O4 (Magnet)
Tungud nga an 4 nga Oksiheno nga mayda 8 nga protono, katloan kag duha (32) ngatanan nga protono in tanggal sanglit mamimiling hin Protono an Oksiheno, puydi ini ha puthau nga may-ada maluya nga pagkaurusa han protono.
1. Mabutung hin protono an Ferrumu tikang ha hirani nga puthau, ihap wara puntus pabalikad nga usa ka pamoraboraan 0.0000000001 nga protono.
Hini nga prusisu nadikit/nahirani an puthau ha magnit.
2. An protono naagi han ferrumu ngadtu ha Oksiheno.
Hini nga prusisu an protono han Oksiheno nadugang wara puntus pabalikad nga usa ka pamoraboraan 0.000000001 nga protono. An puthau nga guin bayaan han protono naghihinay-hinay pag bagaun.
Kuryinti nga magnit[igliwat | edit source]
Utud utud nga Sulug (Alternating Current) AC
An electrono han Oksiheno han Magnit ansya in nakakakarawat hin pusitibu nga electrono tungud han kaluyu nga electrono han Oksiheo han usa pa nga magnit. Parihu han daku nga lidung nga magnit gin bibirikan ha ilarum hin guti nga lidung nga magnit. Ini nga pag kewa naghahatag hin electrono ngadtu ha usa pa nga magnit nga napahuway. An nahihatag nga electrono ansya in nasulud ha mga bateriya, matiryalis nga de-kuryinti.
An kuryinti nga magnit nagana pina-agi han pag dalagan han electrono ngadtu balyu estadu nigatibu, ini nga pagbalyu hin estadu an hinungdan nga bumutung hin oksiheno para ibanan hin protono ngan ikadtu ha puthau, an oksiheno nga kulang protono makuha hin protono ha puthau nga may maluya an pag-kaurusa han protono.
An nigatibu nga electrono nabalik ngadtu ha magnit diritsu ha guti nga lidung nga magnit diritsu liwat ha hinungdan han pagbirik han guti nga lidung para ibalik liwat an pusitibu nga electrono, ini in nahihinabu tungud kay na-balanse an atun kalibutan.
Dirikta nga Sulug (Direct Current) DC[igliwat | edit source]
Tungud han kuryinti nga magnit na sudlan an Carbun (C) hin subra nga electrono pusitibu. An matiryalis nga de-bateriya ansya in guin dadalaganan han pusitibu nga electrono nagana an matiryalis tungud han pagbalyu estadu han electrono ngadtu nigatibu. Diritsu ini nga nigatibu nga electrono ha bateriya. An subra nga pusitibu nga electrono in mahimu na ngani nigatibu ini an guinsisiring nga "Discharge"/"Low Batt".
An kuryinti nga magnit nagana pina-agi han pag dalagan han electrono ngadtu balyu estadu nigatibu, ini nga pagbalyu hin estadu an hinungdan nga bumutung hin oksiheno para ibanan hin protono ngan ikadtu ha puthau, an oksiheno nga kulang protono makuha hin protono ha puthau nga may maluya an pag-kaurusa han protono.
Kun marubat an discharge nga bateriya an nigatibu nga electrono nabalanse pina-agi han Osmosahi.
Kontributur:
Engr. Annabelle Abad Butalid
Lic. No. 002875
Timbang[igliwat | edit source]
Unum (6) ka bug-os nga lukon, usa ka dangaw han taga-isla han tikli an kadausa nga lukon. Natimbang lima ka gatus ka gramos, tungga (1/2) han usa ka kilogramo.
An lima ka gatus gramos in ma-bug-at u [[ma-gaan ada ha tawo.
Klase han Bato[igliwat | edit source]
1. Tipaka
2. Bantilis
3. Palanas
4. Mombon
Klase han Tona[igliwat | edit source]
1. Galut
2. Lapak
3. Mombon
Parti han Tanum[igliwat | edit source]
1. Ugat
2. Puno
3. Sanga
4. Dahon
5. Bunga
6. Bukad
Klase han Hayop[igliwat | edit source]
1. Mamalya
2. Reptalya
Klase han Isda[igliwat | edit source]
Ngaran han Tubig nga nabawbaw ha baras/bato/tona[igliwat | edit source]
1. Lawa u Hinonangan
2. Dagat
3. Lawud
4. Salug
5. Sapa
6. Kumunoy
Klase han Bukid[igliwat | edit source]
1. Mukidbukid (Iningles:Hill)
2. Bukid (Iningles:Mountain)
3. Plateau
4. Bángin (Iningles:Cliff)
5. Bulkan (Iningles:Volcano)
6. Canyon


text:
Rafael Hernández Marín
Hi Rafael Hernández Marín (Oktubre 24, 1891 – Disyembre 11, 1965), nga natawo ha bungto han Aguadilla, Puerto Rico ngan kilalado gihapon ha agnay nga El Jibarito, amo an sinisiring hin damo nga amo an gimakariti nga kompositor hin Puertorriqueño nga musika.
Sulod
Syahan nga bahin han kinabuhi[igliwat | edit source]
Natawo hi Rafael Hernández Marín han ika-24 han Oktubre, 1891 ha baryo han Tamarindo ha Aguadilla ha Puerto Rico. An iya mga kag-anak amo hira Miguel Ángel Rosa ngan hi María Hernández. Natawo hi Hernández ha kablas nga pamilya. Han bata pa hiya, nahibaro hiya han trabaho hin paghimo hin cigarro, nga tikang diin nakahimo hiya hin pagpakabuhi. Nagkaada hiya hin hilig ha musika ngan naghangyo hiya han iya mga kag-anak nga tugutan hiya nga magin istudyante hin musika. Han 12 an iya pangidaron, hi Hernández nag-aram hin musika ha San Juan, ha ilarom han pag-giya han mga profesor hin musika nga hira Jose Ruellan Lequenica ngan Jesús Figueroa. Nahibaro hiya pagtokar hin damo nga mga instrumento hin musika, sugad han clarinet, tuba, violin, piano ngan sista. Kondi, sumala hin damo nga mga historiador hin Puertorriqueño nga musika, dida han kahibaro hiya hin pagsurat hin musika nga an iya kinabuhi ngan an kaagi han musika Puertorriqueño nagbalhin hin kadayonan. Ha edad nga 14, nagtokar hiya para han Cocolia Orquestra. Binmalhin hi Hernández ngadto ha San Juan nga diin nagtokar hiya para han orkestra munisipal ha ilarom han direktor nga hi Manuel Tizol.
Gyera Pankalibotan I ngan Orkestra Europa[igliwat | edit source]
Han 1917, hi Rafael Hernández nagtatrabaho komo musikero ha North Carolina, han pag-entra han U.S. han WWI. Inmapi hiya han Army ngan ginkadto hiya han ika-396 nga Infantry Regimant han Puerto Rico nga gintukod ha Nueva York. Ini nga rehimento, nga kilalado gihapon nga "The Harlem Hell fighters" han mga Aleman, nagsirbe ha Francia. Didto, nagsudoy hiya ha Europa upod han "Orchestra Europe" (Orkestra Europa).
Hi Hernández ngan hi Pedro Flores[igliwat | edit source]
Katapos han gyera, hi Hernández binmalhin ha New York City. Han dekada han mga 1920, nagtikang hiya pagsurat hin mga kanta ngan pag-organisa hi trio nga ginngaranan "Trio Borincano". Han 1926, an iya igkasi-Puertorriqueño nga hi Pedro Flores inmapi han Trio. Bisan man kon hi Hernández ngan hi Flores nagkasangkay ngan pirme nagpabilin nga magsangkay, nagbulag hira ngan nagkompentensya hira ha musika. Katapos han pagkabuhag han trio, naghimo hi Hernández han quartet nga an ngaran "Cuarteto Victoria" nga naglakip han magkaranta nga hi Myrta Silva, kilalado gihapon nga "La Guarachera" ngan "La Gorda de Oro". Upod hini nga duha nga grupo, hi Hernández naglinakat ngan nagtokar han iya musika ha bug-os han Estados Unidos, Latinamerica, Mexico, Cuba ngan Puerto Rico.
Han 1932, hi Hernández binmalhin ha Mexico, nga diin an mga Mexicano nagtratar ha iya komo usa hiya ha ira. Nagdumara hiya hin orkestra didto ngan nagrehistro hiya hin pag-iskwela han Nasodnon nga Music Conservatory han Mexico, agod maipadukwag an iya kinaadman ha musika. Nagin aktor gihapon hi Hernández ngan nag-organisa hiya han damo han mga musical score han kanan Mexico "bulawan nga panahon" han mga salida. An mga Mexicano han estado han Puebla nagtagad han iya komposisyon "Qué Chula es Puebla" nga amo an ira diri-opisyal nga kanta. An iya asawa (ngan nagin iya balo) Mexicana.
"Lamento Borincano" ngan "Preciosa"[igliwat | edit source]
Han 1937, ginsurat ni Hernández an usa han iya mga gimaupayi nga mga komposisyon, "Lamento Borincano". Hadton gihapon nga tuig, nagsurat hiya han sinisiring hin kadam-an nga amo an iya obra maestra, "Preciosa". Han 1947, inmuli hi Hernández ha Puerto Rico ngan amo an nagin direktor han Orkestra Simfoniya Puertorriqueño. Usa gihapon hiya nga tigsagdon (advisor) hin musika han tinatag-iyahan-han-gobyerno nga WIPR Radio.
An talento ni Rafael Hernández diri la tubtob hin pagkomposo hin musika patriotika. Nagkomposo gihapon hiya hin musika para han Pasko, mga danza, mga zarzuela, mga guaracha, mga bolero, mga waltz ngan damo pa nga iba. Damo ha Republika Dominicana nagtatagad han iya komposisyon nga "Linda Quisqueya" nga amo an ira ikaduha nga nasodnon nga kanta.
An mga kinomposo ni Hernández naglalakip han "Ahora Seremos Felices" (Yana magmamalipayon na kita), "Campanitas de Cristal", "Capullito de Aleli", "Culpable" (Sala-an), "El Cumbanchero", "Ese Soy Yo" (Hi Ako Ini), "Perfume de Gardenias", "Silencio", and "Tu No Comprendes" (Diri ka Nasabot), ha 3,000 pa nga iba. An iya musika nagin importante nga bahin han kultura Puertorriqueño.
Urhe nga bahin han kinabuhi[igliwat | edit source]
Hi Hernández amo an Honorary nga Presidente han Mga Manunurat ngan Mga Kompositor nga Katig-uban (o Authors and Composers Association). Hiya gihapon an nagtukod han little league nga baseball ha Puerto Rico. Hi Presidente John F. Kennedy nag-agnay ha iya nga "Mr. Cumbanchero".
Namatay hi Rafael Hernández ha San Juan han Disyembre 11, 1965. An iya mga nahabilin ginlubong ha Sta. Maria Magdalena ha Cementerio Pazzis han Viejo San Juan. Gintaga-an hiya hin dungog han Puerto Rico pinaagi hin pagngaran ha iya dungog hin mga edificio publico, mga avenida ngan mga iskwelahan. An aeropuerto ha Aguadilla ginngaranan nga Rafael Hernández Airport. Mayda mga iskwelahan ha Boston, Mass. ngan ha Newark, N.J. nga ginngaranan ha dungog ni Rafael Hernández. An kilalado nga Puertorriqueño nga iskultor nga hi Tomas Batista naghimo hin istatwa ni Hernández nga aada han municipio han Bayamon, Puerto Rico.
Mga komposisyon[igliwat | edit source]
Kitaa gihapon[igliwat | edit source]
Mga sumpay ha gawas[igliwat | edit source]
- An kan Rafael Hernandez "Lamento Borincano" dinhe, ngan han "Preciosa" dinhe.
- Hernández Marín, Rafaél - Música de Puerto Rico
- Periódico de Puerto Rico - Primera Hora - Rafaél Hernández Marín
- Rafaél Hernández Marín - Tinirok nga mga MIDI para hin gamit publiko


text:
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Aníbal António Cavaco Silva, GCC (Pinortuges nga pagluwas: [ɐˈnibaɫ kɐˈvaku ˈsiɫvɐ]; nga natawo ha Boliqueime, Loulé, Algarve han 15 Hulyo 1939), amo an ika-19 ngan yanâ-nga-nalingkod nga Mangulo han Republika Portugesa, tungod han iya pagdaog han pinili-ay hin pagkamangulo han Portugal han 22 Enero 2006. Ginhurar hi Cavaco Silva han 9 Marso 2006.
Ugsa hini, hiya an Primer Ministro han Portugal tikang han 6 Nobyembre 1985 tubtob 28 Oktubre 1995. An iya panahon ha paglingkod hin napulo ka tuig amo an gimaiha-i hin bisan hin-o nga Primer Ministro tikang kan Salazar, ngan hiya an syahan nga Portuges nga Primer Ministro nga nakadaog hin absoluto nga kadam-an ha ilarom han yana nga sistema nga konstitusyonal (nga gintukod katapos han pagredemokratisar han nasod ha pagsunod han Rebolusyon Cravo).
Syahan nga bahin han kinabuhì ngan kareraEdit
Natawo hi Aníbal António Cavaco Silva ha Boliqueime, Loulé, Algarve, nga anak ni Teodoro Gonçalves Silva (Loulé, Boliqueime, Maritenda, 30 Agosto 1912 – 30 Septyembre 2007) ngan han iya asawa (nag-asawa ha Loulé, Boliqueime, 4 Marso 1935) nga hi Maria do Nascimento Cavaco (natawo Loulé, Boliqueime, Maritenda, 27 Disyembre 1912). Diri kilala nga mag-aaram ha pag-iskwela hi Aníbal António Cavaco Silva. Han 13 an iya panuigon, nahulog hiya han ika-3 nga grado han Escuela Comercial ngan tungod hini ginpatrabaho hiya han iya apoy dido han huron komo usa nga paagi hin pagsirot.[1] Katapos hin pagbalik ha pag-iskwela, nagpadayon hi Cavaco nga magin may abilidad nga mag-aaram. Nagpadayon hi Cavaco Silva ha Lisboa, nga diin kimuha hiya hin propesyonal nga pag-aram nga kurso hin contabilidad tikang han "Instituto Comercial de Lisboa" (Instituto Superior de Contabilidade e Administração de Lisboa (ISCAL), ha yanâ) han 1959. Dungán hini, nakarawat hiya hin pag-aram ha unibersidad didto ha Instituto Superior de Ciências Económicas e Financeiras de Lisboa (ISCEF) han Universidad Técnica de Lisboa (UTL) (ha yanâ amo ini an Instituto Superior de Economia e Gestão (ISEG) han Universidad Técnica de Lisboa), ngan nakatapos hiya han 1963, upod hin pagkilala, hin grado ha ekonomiya ngan pananalapî (an iya grado 16 tikang hin 20). Samtang nag-aaram hiya ha Lisboa, usa nga atleta hi Cavaco Silva han CDUL atletika nga departamento tikang han 1958 tubtub 1963.[2] Han 1964 nag-asawa hiya kan Maria Alves da Silva, usa nga magturutdo hin Germanico nga pilolohiya ha Unibersidad han Lisboa, ngan hira nga duha mayda duha nga anak (hira Bruno Alves ngan Patrícia Maria), ngan kinmuha hiya hin mandatoryo nga serbisyo militar didto han hadto nga Portuges nga Lalawigan ha Langyaw han Mozambique, komo usa nga opisyal han militar nga pagdumara ha Lourenço Marques (nga yanâ an syudad han Maputo). An iya karera hin pagtutdo nagtikang dida han 1966 komo kabulig han ISCEF, kundi pag-abot hin duha ka tuig, kinmadto hi Cavaco Silva ha University of York, didto han Reino Unido, nga diin, han 1973, nakakuha hiya hin doctorado ha ekonomiya. An iya tesis ha York usa nga pagdapig han (hadto nga sikat nga) Ekonomiko nga Keynesihanon[3] (An Neo-Keynesyanismo magkakaada hin influensya han iya panhunahuna han iya pagka Primer Ministro ha urhe nga panahon ngan ha yana nagtatawag pa gihapon hiya han iya kalugaringon nga Neo-Keynesihanon). Pagbalik niya ha Portugal, kinmuha hiya hin puwesto komo kabulig nga propesor ha ISCEF (1974), propesor ha Unibersidad Katolika han Portugal (1975), extraordinaryo nga propesor ha Bag-o nga Unibersidad han Lisboa (1979) ngan ha kataposan komo direktor han Opisina hin mga Pag-aram han Banko han Portugal.[4]
Nagin abtik la hiya ha polítika katapos han Rebolusyon Cravo han 25 han Abril 1974, ngan ha urhe nga bahin hadto nga tuig inmapi hiya han PPD, usa nga partido ha politika nga pinamunuan ni Francisco Sá Carneiro. Ginhimo hi Cavaco Silva nga Ministro han Pananalapi ni Primer Ministro Francisco Sá Carneiro han 1980. Nagkaada hiya hin pagkakilala nga liberal ha ekonomiko ngan hinayhinay nga nagtanggal han mga regla nga napugong hin gawasnon nga enterprise. Dinmirì hiya pag-alagad dida han Bloco Central nga koalisyon han mga Sosyalista ngan mga Demokrata Sosyal (PSD) nga nagdumara tikang han 1983 tubtob 1985, ngan an iya kapili ngadto han liderato han PSD han 2 han Hunyo 1985, nagpahayag han kataposan han koalisyon.
Nagmantalâ hi Propesor Cavaco Silva hin pipira nga mga buhatonon ha akademiya ha larangan han ekonomiya upod ha mga ubos-nga-larangan sugad han polisiya hin panalapi ngan mga paghiusa hin salapi.
Mga kasariganEdit
- ↑ (Pinortuges) Perfil de Cavaco Silva, iol.pt
- ↑ (Pinortuges) Ás nas barreiras, Record
- ↑ O esquizofrénico livro do Professor Cavaco Silva, Pura Economia
- ↑ Cavaco Silva – Perfil, ginkuhaan Agência Lusa; websayt UOL (Enero 2006)


text:
Bulacan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Ini nga barasahon mahitungod han probinsya. Para han bungto, kitaa an Bulacan, Bulacan. Para han salog, kitaa an Salog han Bulacan.
2000 nga census—2,234,088 (ika-4 nga gidako-i)
Densidad—851 ha tagsa km² (ika-5 nga gihataasi)
Mga Dagko nga Syudad—0
Mga Komponent nga Syudad—3
Mga Bungto—21
Mga Baranggay—569
Mga Distrito ha Kongreso—5†
An Bulacan usa nga probinsya han Pilipinas nga nahimutang ha Butnga nga Luzon nga rehiyon. An kapital hini amo an Syudad han Malolos. An Bulacan nahamutang ha amihanan han Metro Manila. Sapit han Bulacan amo an lalawigan han Pampanga ha katundan, Nueva Ecija ha amihanan, Aurora ngan Quezon ha sidlangan, ngan an Rizal ha salatan. Nahamutang gihapon an Bulacan ha amihanan nga labnasan han Bahia han Manila.
Heyograpiya[igliwat | edit source]
Politikal[igliwat | edit source]
An Bulacan ginbahin ngadto hin karuhaan kag usa (22) nga mga bungto ngan tulo (3) nga mga syudad.
- 1. ^ Nahimo nga syudad ha ilarom han Republic Act No. 8754; gin-ratipika dida han Oktubre 8, 2002.
- 2. ^ Nahimo nga syudad ha ilarom han Republic Act No. 9356; gin-ratipika dida han Disyembre 10, 2006. .
- 3. ^ Nahimo nga syudad ha ilarom han Republic Act No. 8797; gin-ratipika dida han Septyembre 10, 2000..
Mga sumpay ha gawas[igliwat | edit source]
- Opisyal nga Websayt han Bulacan
- Bulacan Chamber of Commerce and Industry
- Sosyal Networking han mga Bulakenyo